«Οι κυνηγημένοι από την ιστορία» του Γιάννη Λάσκαράκη στην «Ε»: Πόλεμοι, επαναστάσεις, διωγμοί και ξεριζωμοί - ΕΛΕΥΘΕΡΙΑ Online\nΚομμάτια της πρόσφατης Ιστορίας της χώρας μας θα φωτίσει ο εκδότης - συγγραφέας Γιάννης Λασκαράκης σήμερα στις 7 μ.μ. στην αίθουσα εκδηλώσεων της Εφημερίδας “Ελευθερία”, μέσα από την παρουσίαση του βιβλίου του “Κυνηγημένοι από την Ιστορία”. Το βιβλίο παρουσιάζει μεγάλο ενδιαφέρον αφού μιλάει για αληθινά γεγονότα και μάλιστα μέσα από το πρίσμα των αληθινών, οικογενειακών αφηγήσεων. Είναι σίγουρο πως ο αναγνώστης θα συγκινηθεί από τους “Κυνηγημένους”, αλλά θα μάθει και πολλά στοιχεία που ως τώρα αγνοούσε, όσον αφορά τα γεγονότα του Εθνικού Διχασμού, των “μετακινήσεων” των πληθυσμών, των αμέτρητων αιματηρών στιγμών που έζησαν οι παππούδες του.\n- Το έργο για τους "Κυνηγημένους" φαίνεται ότι είναι ένα έργο ζωής. Πόσα χρόνια - τολμώ να υποθέσω - πήρε η συγκέντρωση του υλικού, η οργάνωση της πλοκής σας; Δεδομένου ότι είστε ένας άνθρωπος ενεργός επαγγελματικά, πρέπει να ήταν δύσκολο εγχείρημα.\nΗ συλλογή του υλικού, των μαρτυριών και της έρευνας σε αρχεία, βιβλιοθήκες και δημοτολόγια, αλλά και η επίσκεψη στους χώρους όπου διαδραματίζονται ιστορικά γεγονότα και ανθρώπινες ιστορίες, κράτησε πολλά χρόνια, από την εποχή ακόμη που ζούσαν οι γονείς μου. Λυπάμαι μόνο που δεν είχα σκεφθεί να το γράψω από την εποχή που ζούσαν και οι παππούδες μου, ώστε να έχω άμεση και αυθεντική πληροφόρηση για τα γεγονότα μέσα από την αφήγηση και τις μαρτυρίες των ίδιων των πρωταγωνιστών του μυθιστορήματός μου. Η συγγραφή του βιβλίου κράτησε 5 χρόνια.\n- Οι ήρωες που θα διαβάσει ο αναγνώστης στο βιβλίο, έχουν στοιχεία από ανθρώπους δικούς σας, από ανθρώπους της οικογένειας σας, από άτομα που αγαπήσατε και σας επηρέασαν μετά;\nΤο βιβλίο εξιστορεί την ζωή και τις περιπέτειες των παππούδων μου που υπέστησαν τις συνέπειες των ταραγμένων χρόνων από το 1880 έως το 1923. Πόλεμοι, επαναστάσεις, διωγμοί και ξεριζωμοί αναστάτωσαν τις ζωές τους που παρασύρθηκαν σαν φτερά στον άνεμο στη δίνη των ιστορικών γεγονότων. Ο ένας παππούς μου, από τις Μουρνιές των Χανίων και συναγωνιστής του Βενιζέλου, βρέθηκε από την επαναστατημένη Κρήτη να συμμετέχει εθελοντής και αιχμάλωτος στον πόλεμο του 1897. Αργότερα συμμετείχε στην μυστική οργάνωση της Κωνσταντινούπολης που είχε σκοπό, μαζί με φωτισμένους Οθωμανούς, να υλοποιήσει το όραμα του Ρήγα Φεραίου για ένα μεγάλο αποκεντρωμένο κράτος, πολυεθνικό και δημοκρατικό που θα αντικαθιστούσε την Οθωμανική Αυτοκρατορία. Εξορίστηκε και υπέφερε στα κάτεργα του Ντιγιαρμπακίρ, στη Μεσοποταμία. Εκεί γνώρισε την μικρή Ελισάβετ, τη γιαγιά μου. Στη συνέχεια βρέθηκε στον Πόντο και έζησε το ξεριζωμό και τους διωγμούς Ελλήνων και Αρμενίων.\n- Πολύ “βαριά” ιστορία ο παππούς…\nΟ άλλος παππούς μου, από την Στέρνα της Ανατολικής Θράκης, νοικοκύρης και προύχοντας του τόπου, έζησε όλες της «στροφές» της Ιστορίας σχετικά με την τύχη αυτής της ελληνικότατης περιοχής που χάθηκε από τραγικά λάθη των πολιτικών, αλλά και της κατάστασης του Εθνικού Διχασμού. Το αναλυτικό ημερολόγιο που κρατούσε ο παππούς Γιάννης διασώθηκε και ήταν μεγάλη πηγή έμπνευσης και πληροφοριών για την ζωή στην Ανατολική Θράκη. Τραγωδίες οικογενειακές, έρωτες, γάμοι και θάνατοι περιγράφονται με ενάργεια και με γραφή καλλιτεχνική και στην καθαρεύουσα. Μια βεντέτα λόγω ενός «αμαρτήματος» της μητρός του θα τον οδηγήσει και αυτόν στα κάτεργα του Λιβάνου. Ολοι οι ήρωες είχαν μια κοινή μοίρα: ήταν κυνηγημένοι από την Ιστορία και οι ζωές δεν στέριωσαν στον τόπο όπου γεννήθηκαν, μεγάλωσαν, ερωτεύτηκαν και πρόκοψαν, αλλά κατέληξαν ξεριζωμένοι σε ξένη γη, χωρίς στον ήλιο μοίρα. Οι ζωές των ηρώων μου επηρέασαν βαθιά την συγκρότησή μου και την πεποίθησή μου ότι η ιστορία δε μας διδάσκει και ότι οι λαοί δεν έχουν τίποτε να χωρίσουν και μπορούν να ζουν ειρηνικά.\n- Το βιβλίο είναι φορτισμένο συναισθηματικά, αφού αναλύει θέμα που δεν παύει ποτέ να είναι επίκαιρο. Το ζήτημα των δικών μας προσφύγων. Οντας και ένας άνθρωπος ο οποίος έχει άμεση σχέση με την κοινωνική - πολιτική ζωή του τόπου, πώς βλέπετε τα πράγματα σήμερα; Θα δικαιωθούν ποτέ οι δικοί μας πρόσφυγες για τις δυσκολίες που πέρασαν;\nΗ δικαίωση των νεκρών και των ξεριζωμένων μου προκαλεί έναν αδιάκοπο προβληματισμό και προσπαθώ να τον μεταφέρω και στον αναγνώστη. Θεωρώ ότι οι νεκροί δε δικαιώνονται, ούτε η δικαίωσή τους πρέπει να οδηγεί την πολιτική στις μέρες μας. Κάτι τέτοιο προκαλεί μίση και φανατισμούς, εντάσεις και νέα αιματοκυλίσματα. Εμποδίζεται η συνεργασία και η αλληλεγγύη των γειτονικών λαών. Μόνο οι ζωντανοί δικαιώνονται διότι μόνο έτσι πραγματοποιείται η θέληση του Δημιουργού για τη συνέχιση της ζωής επάνω στη γη. Οσο για τους ξεριζωμένους που ήρθαν πρόσφυγες στην Ελλάδα πρέπει να υπενθυμίσω ότι η υποδοχή τους από τους Ελλαδίτες δεν ήταν η καλύτερη και ότι υπέφεραν πριν την οριστική στεγαστική και επαγγελματική αποκατάστασή τους στην χώρα μας. Τελικά όμως οι πρόσφυγες ξεπέρασαν τα μεγάλα προβλήματα και τη ρατσιστική αντιμετώπιση από τους ντόπιους και την διοίκηση, πρόκοψαν και έδωσαν μεγάλη ώθηση στην ανάπτυξη του τόπου.\n- Πιστεύετε ότι τα βιβλία της ιστορίας, τα οποία διδασκόμαστε στο σχολείο ή στο πανεπιστήμιο έχουν αφιερώσει αρκετό χώρο στο θέμα το οποίο κουβεντιάζουμε;\nΗ Ιστορία των Ελλήνων είναι γεμάτη στερεότυπα και προκαταλήψεις. Μας γοητεύει η εξαίρεση, μας σαγηνεύουν οι πολύ έντονες αποχρώσεις, όπως ο ηρωισμός, η προδοσία, οι σφαγές και αδυνατούμε να δούμε τις ενδιάμεσες αποχρώσεις που αποτελούν το κυρίως σώμα της Ιστορίας. Ετσι στη διαμόρφωση της διδασκόμενης Ιστορίας υπερισχύουν οι φανατισμοί, το εθνοτικό μίσος, η πεποίθηση ότι κατέχουμε όλη την αλήθεια και ότι το δίκαιο είναι πάντα με το μέρος μας. Απεναντίας συσκοτίζουμε ή και εξαιρούμε από τη διδασκόμενη ύλη οτιδήποτε είναι ασύμβατο με το εθνικό μας αφήγημα του «ελληνικού εξαιρετισμού». Για παράδειγμα η επονείδιστη ήττα του 1897, σε ένα πόλεμο της πτωχευμένης Ελλάδας με την Οθωμανική Αυτοκρατορία, που προκάλεσαν οι ανόητοι πολεμοκάπηλοι της εποχής, κάτω από τον τίτλο της «Εθνικής Εταιρείας», δε διδάσκεται πουθενά, αν και είναι εξόχως διδακτική. Ούτε γνωρίζουν οι απόφοιτοι των λυκείων το παραμικρό για την Οργάνωση της Κωνσταντινούπολης του Δραγούμη, του Σουλιώτη και του πρίγκιπα Σαμπαχατίν”.\n- Πώς ήταν για σας η διαδικασία της συγγραφής; Συναισθηματικά με ποιο τρόπο ανταπεξήλθατε μέχρι να το ολοκληρώσετε;\nΗταν στιγμές που σκέφτηκα να τα παρατήσω. Είναι τόσο πυκνά τα τραγικά γεγονότα της περιόδου όπου έζησαν οι πρόγονοί μου, που συχνά ένοιωσα οτι έπρεπε να επεξεργασθώ ένα βουνό από πληροφορίες. Σε αυτό με βοήθησαν σπουδαίοι συγγραφείς με τα βιβλία τους και τις ιστορικές τους έρευνες. Αν και έγραφα μυθιστόρημα, ήθελα τα ιστορικά γεγονότα να είναι κατά το δυνατόν ακριβή. Τελικά άφησα τους ήρωές μου να μου διηγηθούν τις περιπέτειές τους και να με οδηγήσουν εκεί όπου αυτοί γνώριζαν καλύτερα από εμένα. Ηταν στιγμές όμως που βρέθηκα σε πολύ δύσκολη θέση, όπως όταν έπρεπε να διηγηθώ την τραγωδία του Πόντου απαλλαγμένη από τις στρεβλώσεις, τις αποσιωπήσεις, την πολιτική εκμετάλλευση αλλά και τις σκοπιμότητες των ελληνοτουρκικών σχέσεων. Το ίδιο ένοιωσα όταν αναφερόμουν στις αγριότητες των ελλήνων στρατιωτών εναντίον των τούρκων αμάχων χωρικών κατά την Μικρασιατική εκστρατεία.\n- Τι σας ρωτάνε συνήθως οι Πόντιοι, οι απόγονοι των προσφύγων της Μικράς Ασίας; Ανθρωποι που έχουν βιώσει αυτά τα σκηνικά τι σας λένε συνήθως όταν σας συναντάνε ή όταν επικοινωνούν μαζί σας;\nΜέχρι τώρα δε συνάντησα κανέναν Πόντιο, Θρακιώτη ή Μικρασιάτη που να διαφωνήσει με την εξιστόρηση των γεγονότων, αν και η προσέγγισή μου δεν συμβαδίζει πάντα με το εθνικό αφήγημα. Αυτό οφείλεται στο ότι χρησιμοποίησα πηγές τις οποίες αναφέρω σε κάθε σελίδα του βιβλίου, για να στηρίξω την αφήγησή μου. Οσο για τον ξεριζωμό και την προσφυγιά εκατομμυρίων προσφύγων, το δράμα τους επιβεβαιώνει τη κεντρική ιδέα του βιβλίου: κανείς δεν νοιάστηκε για τις συνέπειες των συνεχών πολέμων στις ζωές της των 5 εκατομμυρίων Ρωμιών που ζούσαν και ευημερούσαν στα εδάφη της Οθωμανικής Αυτοκρατορίας.\n- Υπάρχουν πλάνα για επόμενο έργο; Υπάρχει χρόνος από εσάς, αλλά και χώρος πιστεύετε; Διαβάζονται βιβλία σαν αυτό σήμερα;\nΞεκίνησα ήδη τη συνέχεια της ιστορίας των ηρώων μου στις επόμενες δεκαετίες στις οποίες συνεχίζεται ο εθνικός διχασμός με νέες ανατροπές, επαναστάσεις πραξικοπήματα, δικτατορίες, εμφυλίους πολέμους. Οι ίδιοι ήρωες και οι απόγονοί τους παίρνουν ενεργά μέρος στα γεγονότα και υφίστανται τις τραγικές συνέπειες. Νομίζω ότι τα βιβλία των συγγραφέων που ασχολούνται με το ιστορικό μυθιστόρημα, με πρότυπό μου τον αείμνηστο Νίκο Θέμελη, έχουν μεγάλη απήχηση σε ένα ανεβασμένο κοινό που ενδιαφέρεται να συνδυάσει την απόλαυση ενός μυθιστορήματος με την απόκτηση ή την διεύρυνση ιστορικών γνώσεων.\nΤην Κυριακή στις 7 μ.μ. στην αίθουσα εκδηλώσεων της “Ε” (Γεωργούλη 26, Καλαμάτα) εκτός από τον συγγραφέα, για το βιβλίο θα μιλήσουν ο πρόεδρος του Σωματείου “Διάζωμα” Σταύρος Μπένος και ο δημοσιογράφος - εκδότης Πέτρος Παπασαραντόπουλος, ενώ τη συζήτηση θα συντονίσει ο δημοσιογράφος - νομικός Τρύφων Δάρας. Θα τηρηθεί το πρωτόκολλο για την αντιμετώπιση της Covid-19.\nΕγραψαν για το βιβλίο «Κυνηγημένοι από την Ιστορία» του Γιάννη Λασκαράκη\nΤο πανόραμα των θεμάτων που διαπραγματεύονται σ’ αυτό το βιβλίο, είναι εξαιρετικό. Πολλά κεφάλαια πόνεσαν την ελληνική πραγματικότητα, πολλά την δίχασαν, όμως, όλα καλλιέργησαν την μορφή της σημερινής πραγματικότητας και -κυρίως- διδάσκουν για το μέλλον.\nΚώστας Σημίτης - Πρώην Πρωθυπουργός\nTo βιβλίο ενδιαφέρει ιδιαίτερα διότι δίνει μια ζωντανή περιγραφή της άγνωστης εικόνας που επικρατούσε στη Μέση Ανατολή. Γνωστή είναι μόνον η καταστροφή.\nΣταύρος Μπένος - Πρόεδρος του Σωματείου ΔΙΑΖΩΜΑ, πρώην Δήμαρχος Καλαμάτας και υπουργός πολιτισμού\nΓιάννης Ζαμπούκης - Δήμαρχος Αλεξανδρούπολης\nΟ Γιάννης Λασκαράκης με το ακάθιστο πνεύμα του, δίνει μέσα από τη γραφή του μια καταπληκτική εικόνα, οπτικοποιεί την ιστορία με μια περιγραφική δεινότητα! ..σαν να βλέπεις μαυρόασπρο ντοκιμαντέρ.\nΒλέποντας τις εξαιρετικές πηγές που χρησιμοποιεί, αντιλαμβάνεσαι ότι ο Γιάννης Λασκαράκης δεν αυθαιρετεί! Τα ιστορικά γεγονότα συμπορεύονται με τη μυθοπλασία αναζητώντας όμως πάντα την ιστορική αλήθεια. Εδώ η μυθοπλασία υπηρετεί το αληθινό προϊόν της έρευνας.\nΔημήτρης Καλουδιώτης - Συγγραφέας, πρώην Περιφερειάρχης Ηπείρου\nTο ιστορικό μυθιστόρημα του Γιάννη Λασκαράκη, πέραν της σπουδαίας λογοτεχνικής αξίας του, εμπλουτίζει τις γνώσεις μας για το πως και πόσο δύσκολα προέκυψε η σύγχρονη Ελλάδα. Βοηθά να κατανοήσουμε ότι οι λύσεις που προέκυψαν δεν ήταν οι μόνες και οι καλύτερες. Συμβάλλει και στις τωρινές συζητήσεις για το μέλλον της χώρας μας στο Ευρωπαϊκό και στο δύσκολο περιβάλλον των ελληνοτουρκικών σχέσεων, της Ανατολικής Μεσογείου και των Βαλκανίων\nΔημήτρης Καλαϊτζίδης - Στέλεχος του υπουργείου παιδείας\nΟ Γιάννης Λασκαράκης, σε όλο το ιστορικό του μυθιστόρημα, διαρκώς απαντά στο επίμονο και διαβρωτικό ερώτημα «τι θα γινόταν, αν»; Μέσα στο βιβλίο επίσης ξεδιπλώνεται η ιδεολογία του ίδιου του Γιάννη Λασκαράκη , μια ιδεολογία της συνεργασίας, της ισότιμης συγκατοίκησης, του κατευνασμού των παθών, των ανθρώπινων δικαιωμάτων, της ειρήνης και της αγάπης. Δε θα θεωρούσα υπερβολική την πρόταση να αξιοποιηθεί ως μια πολύ καλή ιστορική πηγή για τους μαθητές μας στα σχολεία.\nΣεβαστή Χριστίδου-Λιοναράκη - Συγγραφέας\nΔεν ξέρω πόσο του κόστισε του ίδιου κατά τη συγγραφή του βιβλίου του αυτή η συναισθηματική του εγρήγορση. Δεν την αγνόησε, δεν την αποποιήθηκε, ούτε τη δάμασε. Αντιθέτως την αξιοποίησε και την ανάδειξε με μέτρο και τόλμη. Ναι, κι αυτό αποτελεί το διαμάντι της αφήγησής του που τη μετατρέπει σε ένα από καρδιάς λαμπερό βιωματικό μάθημα Ιστορίας.\nΓιώργος Μηνόπουλος - Καθηγητής Ιατρικής Σχολής ΔΠΘ, πρώην Υπερνομάρχης Ροδόπης Έβρου\nΟ συγγραφέας , με το εξαιρετικό πολιτικό κριτήριο που διαθέτει μας γνωρίζει , μας θυμίζει και μας προβληματίζει για τότε και τώρα , με συνθήκες , καταστάσεις , αποτελέσματα και συνέπειες ζωντανές στην τωρινή μας καθημερινότητα .\nΔημήτρης Ψυχογιός - Δημοσιογράφος στο ΒΗΜΑ\nΕίναι καιρός να μάθουμε κάποια πράγματα για τα σχέδια, τα λάθη, τα εγκλήματα και τα πάθη των Ελλήνων στις κρίσιμες περιστάσεις\nΣωτηρία Μαραγκοζάκη - Δημοσιογράφος- συγγραφέας\nΔιαβάζοντας το βιβλίο του "δικού" μας Γιάννη Λασκαράκη τα ερωτήματα διαδέχονται τις σκέψεις και η συγκίνηση την ικανοποίηση από την αναγνωστική εμπειρία. Ρέει η Ιστορία σαν τα ρολόγια του Νταλί, δίχως να λογαριάζει σύνορα, εθνοτικές ή θρησκευτικές διαφορές και ουδείς θνητός ξεφεύγει αλώβητος από τις συμπληγάδες της. Το μυθιστόρημα "γράφει" εντός, ξαφνιάζει και κινητοποιεί τον αναγνώστη ωθώντας τον να ερευνήσει και να αναρωτηθεί\nΜαρία Γκουσκουσκίδου - Δικηγόρος Ορεστιάδας\nΓράφω αυτό το σχόλιο υπό την επίδραση του πιο συγκλονιστικού και πιο αντιπροσωπευτικού του συγγραφέα κεφαλαίου, του τελευταίου κεφαλαίου «Η Ντενίζ από την Καβάλα», όπου συναντώνται οι πρόσφυγες, αυτοί που φεύγουν μ’ αυτούς που έρχονται και αντιλαμβάνονται αυτή την ιστορική στιγμή ότι όλοι τους είναι άνθρωποι, φτιαγμένοι από την ίδια πρώτη ύλη, γεννημένοι κάτω από τον ίδιο ουρανό, πάνω στην ίδια γη, με τα ίδια όνειρα, τους ίδιους φόβους, τα ίδια πάθη, τις ίδιες αγωνίες.\nΘόδωρος Ορδομπουζάνης - Συγγραφέας, ιστορικός ερευνητής\nΗ πλοκή του έργου, δεμένη πολύ καλά, κρατά σε διαρκή αγωνία τον αναγνώστη. Η περιγραφή γεγονότων, τόπων και ανθρώπων είναι λεπτομερής, απόλυτα ακριβής ιστορικά και συναρπαστική. Οι χαρακτήρες πλάθονται (και περιγράφονται) με μεγάλη μαεστρία\n*Το βιβλίο ήταν υποψήφιο για τα βραβεία Public 2021, στην κατηγορία «Μυθιστόρημα» .


Λαπόρτα σε Μέσι: « Ξέρεις πόσο σε αγαπάω, θέλω να μείνεις...»\nΛαπόρτα σε Μέσι: «Ξέρεις πόσο σε αγαπάω, θέλω να μείνεις…» (vid)\nΟ Ζοάν Λαπόρτα αποθέωσε τον Λίο Μέσι και του εξέφρασε για μια ακόμη φορά πως επιθυμία όλων στον σύλλογο είναι να τον κρατήσουν στην Βαρκελώνη!\nΟ Ζοάν Λαπόρτα είναι και με την βούλα ο νέος πρόεδρος της Μπαρτσελόνα και… παρουσιάστηκε σε μια εκδήλωσε που έγινε στο Καμπ Νόου. Το παρών έδωσαν οι Λίο Μέσι, Κούμαν, Ζεράρ Πικέ και Σέρτζι Ρομπέρτο. Σίγουρα, όλοι περίμεναν πως και πως τα… λόγια του Ισπανού προέδρου για τον Αργεντινό σταρ. Η υπόθεση παραμονής του ή όχι στην Βαρκελώνη είναι το νούμερο ένα ζήτημα για την νέα διοίκηση του συλλόγου.\nΌπως ήταν αναμενόμενο ο Λαπόρτα, αναφέρθηκε στον Λίο Μέσι ο οποίος ήταν μόλις λίγα μέτρα μακριά του! Ο νέος πρόεδρος των Καταλανών, κοιτώντας τον Αργεντινό… του έστειλε ξεκάθαρο μήνυμα παραμονής!\n«Θα κάνω τα πάντα για να μπορέσω και να πείσω τον Μέσι να μείνει. Θα το προσπαθήσουμε επειδή είναι ο καλύτερος ποδοσφαιριστής στον κόσμο. Ας με συγχωρέσει που το λέω ενώ είσαι εδώ, αλλά ξέρεις το πόσο σε αγαπάω και θέλουμε να σε κρατήσουμε εδώ», ανέφερε χαρακτηριστικά!\nΣτην συνέχεια ο Λαπόρτα, αναφέρθηκε τόσο στον Ρόναλντ Κούμαν, όσο και στην ομάδα… πρωταθλητών που θέλει να δημιουργήσει!\nΠροτεραιότητα μας είναι φυσικά να διορθώσουμε την οικονομική κατάσταση του συλλόγου. Θέλουμε φυσικά να δημιουργήσουμε μια ομάδα που θα μπορεί να κερδίζει τα πάντα. Να κερδίζει βέβαια συνδυάζοντας και το ωραίο ποδόσφαιρο», είπε ο ισχυρός άνδρας των “μπλαουγκράνα”.\n«Πρέπει να πω πως ο Ρόναλντ Κούμαν έχει την απόλυτη στήριξη της διοίκησης», δήλωσε ο Λαπόρτα κοιτώντας τον Ολλανδό προπονητή!\nΉταν αυτό μήνυμα… παραμονής προς τον Κούμαν; Σίγουρα, αν καταφέρει να κατακτήσει κάποιον τίτλο, οι πιθανότητες του να κάτσει και την νέα σεζόν στον πάγκο της ομάδας θα αυξηθούν.


Το «Κυνήγι της Σμαραγδένιας Πάπιας»: Το νέο παιχνίδι μυστηρίου θα κερδίσει μικρούς και μεγάλους! - Mothersblog.gr\nΤο «Κυνήγι της Σμαραγδένιας Πάπιας»: Το νέο παιχνίδι μυστηρίου θα κερδίσει μικρούς και μεγάλους!\n18 Απρ 2022\tΔΡΑΣΤΗΡΙΟΤΗΤΕΣ\nΈνα μυστήριο βγαλμένο από τις αρχές του 20ού αιώνα καλούνται να λύσουν μικροί και μεγάλοι επίδοξοι ερευνητές στις 8 Μαΐου στη Ρεματιά Χαλανδρίου, από τις 10 το πρωί έως τις 2 το μεσημέρι.\nΣε αυτή την πολύχρωμη γιορτή που ζωντανεύει και πάλι, οι επίδοξοι ντετέκτιβ πρέπει να σκεφτούν συνδυαστικά, δημιουργικά και με τη φαντασία στο έπακρο για να ψηφίσουν τον δράστη της κλοπής της Σμαραγδένιας Πάπιας!\nΟι οκτώ ύποπτοι (ρόλοι που θα υπηρετήσουν ηθοποιοί) έχουν ένοχα μυστικά, που μόνο ένα έμπειρο μάτι μπορεί να αποκαλύψει. Έτσι, δεν αρκεί μόνο η ανάκριση, οι παίκτες θα παραλάβουν το καρνέ ερευνητή για να κρατούν τις σημειώσεις τους σχετικά με τις κινήσεις, τα αντικείμενα και τα χαρακτηριστικά των υπόπτων. Τέλος, η Κυριακάτικη εφημερίδα θα τους τροφοδοτήσει με τις πληροφορίες-κλειδιά για να φτάσουν σε ασφαλές συμπέρασμα.\nΕκτυπώσεις – Γραφιστικές εφαρμογές - Δώρα


Επιμέλεια Νίκος Καπετανέας\nΗ δραχμή μας που τόσο χρήσιμη μας ήταν, γιατί με αυτήν αγοράζαμε και με αυτήν πληρώναμε, γεννήθηκε το 700 περίπου π.Χ. και έκλεισε τον κύκλο της περιπετειώδικης ζωής της, στις 28 Φλεβάρη του 2002, δηλαδή σε ηλικία 2.700 χρόνων.\nΗ δραχμή ήταν νομισματική μονάδα των αρχαίων Ελλήνων και με αυτή αγόραζαν και με αυτή πλήρωναν. Αντιστοιχούσε σε δέσμη έξι οβελών που έμοιαζαν με μικρές σούβλες, από σίδηρο ή χαλκό. Ονομάστηκε δραχμή, γιατί οι έξι οβελοί χωρούσαν στην χούφτα ενός ανδρικού χεριού. Δηλαδή, αποτελούσαν μία δράκα (ένα μάτσο, ένα δεμάτι.)\nΗ λέξη δράκα, παράγεται από το ρήμα δράττομαι, που σημαίνει πιάνω, παίρνω, κρατάω, αρπάζω με την χούφτα και, η αρχαία αυτή δραξ (δράκα) ονομάστηκε δραχμή από την ρίζα "δρα". Επειδή όμως δεν ήταν εύκολη η μεταφορά πολλών δραχμών στην αγορά για ψώνια αλλά και γιατί σπαταλιότανε πολύ μέταλλο για την κατασκευή των οβελών, ο Φείδων Βασιλιάς του Άργους (7ος αι. π.Χ.) σκέφτηκε να αντικαταστήσει τους οβελούς με άλλο πρακτικότερο νόμισμα. Έκοψε λοιπόν στην Αίγινα όπου είχε φτιάξει ένα ειδικό εργαστήρι - Νομισματοκοπείο, το πρώτο στον κόσμο, το γνωστό μας κερματικό μέσον συναλλαγής.\nΤα πρώτα αυτά ελληνικά νομίσματα στην μία όψη είχαν παράσταση χελώνας γι’ αυτό και τα έλεγαν «χελώνες» και στην άλλη ένα έγκοιλο τετράγωνο. Το αρχαιότερο αυτό νόμισμα φυλάσσεται σήμερα στην Εθνική βιβλιοθήκη του Παρισιού. Στο δε Νομισματικό Μουσείο της Αθήνας φυλάσσεται μία δέσμη από έξι οβελούς την οποία ο Φείδων είχε προσφέρει στην θεά Ήρα (Ηραίον) στο Άργος. Με τον καιρό, την καινοτομία του Άργους ακολούθησαν και άλλες ελληνικές πόλεις. Στην επιφάνεια των νομισμάτων τους εικονίζονταν διάφορες θεότητες και σύμβολα π.χ. το τεράδραχμο της Αθήνας είχε στην μία όψη κεφαλή της θεάς Αθηνάς και στην άλλη μία γλαύκα γι’ αυτό και τα έλεγαν «γλαύκες», μάλιστα στην εθνική όψη του 1 Ευρώ απεικονίζεται η ίδια ακριβώς κουκουβάγια του παραπάνω αθηναϊκού τετράδραχμου. Η δραχμή διατήρησε την ονομασία της και την κυκλοφορία της με διάφορα χρονικά διαλείμματα, όπως π.χ. στην Τουρκοκρατία, από το 700 π.Χ. μέχρι τις ημέρες μας.\nΣτις 28.2.2002 η δραχμή μας αποσύρθηκε ήσυχα και με ευπρέπεια στα ράφια και στις προθήκες του Μουσείου. Εκεί πλέον θα περιμένει τους επισκέπτες για να τους δείξει την μορφή της και να τους αφηγηθεί την ιστορία της, που αρχίζει από το φάσκιωμα της δράκας μέχρι "της μιας δραχμής τα γιασεμιά" καθώς και το συναπάντημά της με το Ευρώ. Εμείς ωστόσο θα συνεχίσουμε για πολύ καιρό ακόμα, να λογαριάζουμε σε δραχμές και να πληρώνουμε σε Ευρώ, απόδειξη της αγάπης μας και της μνημοσύνης μας στην δραχμή.\nΣύνδεσμοι για το βιβλίο «Αντίο δραχμούλα μου», του Παναγιώτη Καραμουσάλη, εκδόσεις Ηλιοτρόπιο http://www.drachmoula.gr/bookgr_00.asp


Φραγκόσυκο: Μια υπερτροφή που καταπολεμά πληθώρα ασθενειών | Υγεία & Ασκηση\nΤο φραγκόσυκο είναι από τα πλέον νόστιμα καλοκαιρινά φρούτα. Έχει τη δυνατότητα να σε ξεδιψάσει, καθώς έχει μεγάλη περιεκτικότητα σε νερ...\nΗ κατανάλωση τροφίμων πλούσιων στη β -καροτενη και β-κρυπτοξανθίνη, που βρίσκεται στα φραγκόσυκα , μπορεί να μειώσει τον κίνδυνο ανάπτυξης καρκίνου του πνεύμονα. Από μελέτη φάνηκε ότι τα άτομα που κατανάλωναν τα περισσότερα τρόφιμα πλούσια σε κρυπτοξανθίνη παρουσίαζαν 27% μικρότερο κίνδυνο να εμφανίσουν καρκίνο του πνεύμονα.\nΤα φραγκόσυκα μπορούν να δράσουν προστατευτικά και από την εμφάνιση καρκίνου του κόλον ή άλλων νοσημάτων του εντέρου, μέσω της ευεργετικής επίδραση στο έντερο των αδιάλυτων διαιτητικών ινών. Είναι φρούτο πολύ πλούσιο σε κάλιο, νιασινη , θειαμινη και φυτικές ίνες που βοηθούν στη μείωση της υπεργλυκαιμίας και πολλές αντιοξειδωτικές και αντιφλεγμονώδεις ουσίες. Είναι πλούσια σε ασβέστιο, και βοηθούν στην καταπολέμηση της οστεοπόρωσης των συμπτωμάτων από κατάχρηση αλκοόλ, γιατί ενυδατώνουν το σώμα και αποτρέπουν πονοκεφάλους και στομαχόπονους.\nΤαυτόχρονα δημιουργούν την αίσθηση του κορεσμού, μειώνουν την πείνα και κατ επέκταση την παχυσαρκία. Τόσο οι καρποί της φραγκοσυκιάς όσο και τα άνθη της έχουν θεραπευτικές ιδιότητες για διάφορες παθήσεις του ανθρωπίνου οργανισμού. Η κατανάλωση φραγκόσυκων δημιουργεί ευνοϊκές καταστάσεις για το αμυντικό σύστημα του οργανισμού, αλλά και σε περίπτωση παρουσιάσεως κάποιας νόσου, πάλι ενεργεί δραστικά (ανοσοδιατροφή).\n5.Το φυτό αυτό περιέχει σημαντικά επίπεδα διαλυτών ινών, όπως πηκτίνη. Οι ίνες που περιέχει πιστεύεται ότι ευθύνονται για την ικανότητα του κάκτου να μειώνει το σάκχαρο στο αίμα και τα επίπεδα των λιπιδίων.\nBreak New 8696521244285292157


Η αγγελία για την υψηλόβαθμη θέση Διευθυντή/Διευθύντριας Επιχειρήσεων προσέλκυσε το ενδιαφέρον αρκετών υποψηφίων. Όλα πήγαιναν καλά, μέχρι τη στιγμή που άκουσαν τις απαιτήσεις της δουλειάς και τότε δεν πίστευαν στα αυτιά τους! Η συνέντευξη αποδείχθηκε ότι ήταν για γερά νεύρα, καθώς, όπως τους είπε ο υπεύθυνος, η θέση απαιτούσε σκληρή εργασία 24 ώρες το 24ωρο, […]\nΤα έργα που φτιάξαμε στην Τεχνολογία κατά τη διάρκεια του σχ. έτους 2013-14 Υπεύθυνη καθηγήτρια κ.Παπαπαναγιώτου Μήτση\nΠολλές ευχές για ένα χαρούμενο Πάσχα για όλους μας! Σχέδιο Καβούδης Τάσος Α1


ΤΟ ΒΛΕΜΜΑ ΤΗΣ ΘΟΥΛΗΣ: ΤΙ ΉΤΑΝ Ο ΙΧΩΡ;\nΤΙ ΉΤΑΝ Ο ΙΧΩΡ;\nΣίγουρα όμως, δεν θα υπήρχαν τόσες πολλές αναφορές (μυθολογία,φιλόσοφοι) αν δεν υπήρχε ένα στήριγμα ώστε να βασιστεί η θεωρία του ιχώρ (όπως λένε όπου υπάρχει καπνός,υπάρχει και φωτιά). Γιατί όμως ο ιχώρ που υποστηρίζεται από πολλούς, βρίσκεται στο αίμα των Ελλήνων ανενεργός; Μήπως περιμένει μια αφύπνιση;(netnewsgr.wordpress.com)\nΤο αναδημοσιεύω από http://www.defencenet.gr\nστις 3:06 π.μ. Αναρτήθηκε από ΘΟΥΛΗ-ΧΡΥΣΑΝΘΗ ΣΙΔΗΡΟΠΟΥΛΟΥ\nΕτικέτες ΑΙΜΑ ΘΕΙΟ, ΑΦΘΑΡΤΗ, ΕΛΛΗΝΩΝ, ΖΩΟΓΟΝΟΣ, ΘΟΥΛΗ ΣΙΔΗΡΟΠΟΥΛΟΥ, ΙΧΩΡ, ΌΜΗΡΟΣ, ΟΞΥ ΦΛΕΓΜΑ, ΟΥΣΙΑ, ΠΛΑΤΩΝΑΣ, ΤΙΜΑΙΟΣ


prototypia: Η ΑΓΓΕΛΙΑ της ΠΡΩΤΟΤΥΠΙΑΣ!\nΖΗΤΟΥΝΤΑΙ ΣΥΝΕΡΓΑΤΕΣ: Νέες και Νέοι τουλάχιστον απόφοιτοι Λυκείου με ευχέρεια στην Επικοινωνία. Τίτλοι σπουδών σχετικά με τις ειδικότητες που θα αναγραφούν πιο κάτω θα ληφθούν σοβαρά υπ΄ όψιν. Όπως και συστάσεις (από αξιόπιστες πηγές) … και η εντοπιότητα (για τους συνεργάτες στην περιοχή Αγρινίου). Ακόμα και οι μη έχοντες εμπειρία είναι ευπρόσδεκτοι, εξ΄ άλλου θα υπάρξουν ταχύρυθμα σεμινάρια...\n1. ΔΗΜΟΣΙΟΓΡΑΦΟΙ: Για στελέχωση του Ενημερωτικού Τμήματος. Σχετικές σπουδές με το αντικείμενο Εμπειρία -Προϋπηρεσία … θεωρούνται πρόσθετα προσόντα.\n2. ΦΩΤΟΓΡΑΦΟΙ – ΚΑΜΕΡΑΜΑΝ: Για στελέχωση του Τεχνικού Τμήματος. Σχετικές σπουδές με το αντικείμενο Εμπειρία -Προϋπηρεσία (Δείγμα εργασίας)… θεωρούνται πρόσθετα προσόντα.\n3. ΔΙΑΦΗΜΙΣΤΕΣ: Για στελέχωση του Διαφημιστικού Τμήματος, σχετικές σπουδές με το αντικείμενο Εμπειρία - Πελατολόγιο … θεωρούνται πρόσθετα προσόντα.\n4. ΑΝΤΑΠΟΚΡΙΤΕΣ: Σ΄ όλες τις πόλης της Ελλάδας και του Εξωτερικού (όπου υπάρχουν Έλληνες) οι οποίοι πρέπει να πληρούν τουλάχιστον τα προσόντα της παραγράφου 1 και 3 (Δηλαδή ΔΗΜΟΣΙΟΓΡΑΦΟΙ και ΔΙΑΦΗΜΙΣΤΕΣ).\nΗ αποστολή του βιογραφικού στο e-mail: ntokas7@otenet.gr με την ένδειξη «ΣΥΝΕΡΓΑΤΕΣ».\nΓια τηλεφωνική επικοινωνία, για πρόσθετες πληροφορίες και ότι άλλο σχετικό με την ΠΡΩΤΟΤΥΠΙΑ www.prototypia.gr υπάρχει το τηλέφωνο: 6946 305939 κάθε μέρα μετά της 06:00 μ.μ.\nΣΑΣ ΕΥΧΑΡΙΣΤΩ ΕΚ ΤΩΝ ΠΡΟΤΕΡΩΝ ΓΙΑ ΤΗΝ ΕΠΙΚΟΙΝΩΝΙΑ.\nΔημήτρης Ντόκας Δημοσιογράφος


Depression - Deflation Archives - Epicurus2day\nΓεια σας και πάλι. Η χώρα μας για μια ακόμα φορά, βορά στα δόντια του πιο σάπιου χαμόγελου της Οικουμένης, του Χρηματοπιστωτικού Συστήματος. Ενός συστήματος που κολυμπάει στην λίμνη του καζινοκαπιταλισμού. Εδώ, δεν είναι πρόβλημα τα $700 τρις έκθεσης του, 10 φορές το παγκόσμιο ΑΕΠ σε «προϊόντα» και «αξίες» που δεν υπάρχουν, σε ηλεκτρονικά κουρελόχαρτα. […]\nΣυνωμότης ή «ρουφιάνος» ο Τραπεζίτης κ. Γεννηματάς;* Επίτιμος Αντιπρόεδρος της Ευρωπαϊκής Τράπεζας Επενδύσεων…\nΓεια χαρά και πάλι. Πάνε 2 1/2 μήνες από την τελευταία ανάρτηση λόγω ανειλημένων υποχρεώσεων και πολλά έκτοτε συνέβησαν σε εγχώριο και διεθνές επίπεδο, αναφορικά με αυτά που πραγματεύεται το site μας. Ενα εξ αυτών ήταν η παραμονή στην θέση του, του Βen Bernanke, Προέδρου της FED και υπηρέτη της Αμερικάνικης οικονομίας και της […]\nΚαλό μήνα και καλό χειμώνα. Στην οικονομική μας ζωή, εγχώρια και παγκόσμια κυκλοφορεί μια φάρα, θρέμμα της μετοχικής μανίας της δεκαετίας του 1990, που της ταιριάζει εφαρμοστά ο χαρακτηρισμός «οι πεπεισμένοι». Είναι τόσο σίγουροι για το μέλλον, αρκεί να μπορούν να το πλασάρουν σε ευήκοα ώτα. Τούτο δεν ήταν δύσκολο στα καθ’ημάς, την δεκαετία της […]\nΈτσι απαντούν από σήμερα πλέον, όσοι δεν εθελοτυφλούν, στην ερώτηση «που βρισκόμαστε». Αριστερά – δεξιά, λάμπουν βαρύγδουπες δηλώσεις περί τέλους της κρίσης, νέου ανοδικού κύκλου, φωτός στην άκρη του τούνελ και λοιπά. Κι είναι μόλις ένας μήνας, από έναν ψυχολογικό πυθμένα, προσωρινής διάρκειας.Τι μέλλει γενέσθαι σε άλλους 2 μήνες, πχ;\nΟι άνθρωποι σε αυτή τη χώρα δεν συνειδητοποιούν πόσο άσχημα μπορει να ειναι τα πράγματα. Η κύρια τάση είναι πτωτική. Στο τέλος, θα συνεχίσει, ασχέτως τι θα κάνουνε Obama και Bernanke, η τάση θα ακολουθήσει τον πρωταρχικό της δρόμο. Η bear market θα συνεχίσει έως ότου «έχει πλήρως εκφράσει τον εαυτό της». Αν οι αγορές […]\nΚαθώς η βαπτισθείσα ως πιστωτική (ενώ πρόκειται περί συστημικής) κρίση βαθαίνει και ο φόβος και ο πεσιμισμός αυξάνουν, τα 2 οδυνηρά σενάρια του οικονομικού μέλλοντος, αποτελούν πλέον το… λεμόνι της έριδας, αναμεταξύ των αναλυτών – με ή χωρίς εισαγωγικά. Ομιλώ για τους περί ων το θέμα, Αποπληθωρισμό (Deflation) και Υπερπληθωρισμό (Hyper-inflation). O αποπληθωρισμός, στον οποίο […]\n…ή Help Wanted. Σε ελληνική απόδοση «ζητείται εργασία». Το Conference Board, δημοσιεύει περιοδικά έναν πρωτότυπο τρόπο μέτρησης της ανεργίας, προσαρμοσμένο στα σύγχρονα πλαίσια. Πόσες ηλεκτρονικές (online) αγγελίες αναζητούν (και προσφέρουν) εργασία στην Αμερική.\n28/10/2008 Epicurus2dayΑφήστε ένα σχόλιο για το Διαγράμματα


10 χρόνια χωρίς την Amy Winehouse! Προσωπικά της αντικείμενα σε δημοπρασία βγάζει η οικογένεια | NewsBay\n10 χρόνια χωρίς την Amy Winehouse! Προσωπικά της αντικείμενα σε δημοπρασία βγάζει η οικογένεια\nΘέλεις κι εσύ τα σκουλαρίκια ή ένα φόρεμα της Amy που αγάπησες; Συντονίσου!\nΉταν απομεσήμερο καλοκαιριού όταν ο σωματοφύλακας της Amy Winehouse άνοιξε την πόρτα της κρεβατοκάμαρας στο λονδρέζικο σπίτι του ατμοσφαιρικού Camden Town για να την ξυπνήσει επιτέλους. Δεν ξυπνούσε ποτέ νωρίς αλλά αυτή τη φορά ο είχε παρακάνει. Ήταν πια περασμένες 3. Την είδε ξαπλωμένη στην ίδια ακριβώς θέση που την είχε δει και στις 10 πμ όταν προσπάθησε να την ξυπνήσει. Αρχικά σκέφτηκε πως ήταν πάρα πολύ κουρασμένη γιατί όλο το βράδυ, μέχρι τις 2 τα ξημερώματα, άκουγε μουσική, έβλεπε τηλεόραση και γελούσε.\nΣτις 3.45 μμ ώρα Βρετανίας δύο ασθενοφόρα κατέφτασαν στο σπίτι. Η Amy δεν είχε σφυγμό. Δεν ανέπνεε πια. Λίγο αργότερα η Scotland Yard επιβεβαίωσε τον θάνατό της. Αίτια θανάτου; Ανεξήγητα! Ήταν 23 Ιουλίου 2011. Πέρασαν κιόλας 10 χρόνια.\n«Τα πράγματα της Amy βρίσκονται κλειδωμένα σε μια τεράστια ντουλάπα και η οικογένεια αποφάσισε να κρατήσει τα πιο σημαντικά για εμάς προσωπικά της αντικείμενα και τα υπόλοιπα να τα δώσουμε σε δημοπρασία για φιλανθρωπικούς σκοπούς, προκειμένου να βοηθήσουμε άλλους ανθρώπους», δήλωσε ο πατέρας της, Mitch Winehouse, που δεν μπορεί να ξεπεράσει τον χαμό του παιδιού του: «Πλησιάζει η επέτειος συμπλήρωσης 10 χρόνων από τον θάνατό της, και κάθε φορά που κάποιος από την οικογένεια ανοίγει αυτή την πόρτα συγκλονίζεται βλέποντας τα υπέροχα φορέματά της να κρέμονται στις κρεμάστρες. Αποφασίσαμε να δώσουμε αυτά τα ρούχα της σε δημοπρασίες».\nΟ φάκελος θανάτου της Amy Winehouse άνοιξε ξανά από τις βρετανικές αρχές αρκετούς μήνες μετά τον θάνατό της. Στις 26 Οκτωβρίου 2011, ανακοινώθηκε πως σύμφωνα με την ιατροδικαστική έρευνα η Amy Winehouse πέθανε από υπερβολική κατανάλωση αλκοόλ και ναρκωτικών στη ζωή της που δηλητηρίασαν το αίμα της.\nΤη νύχτα του θανάτου της η περιεκτικότητα του αλκοόλ που υπήρχε στο αίμα της ήταν, όπως δήλωσε ο ιατροδικαστής που ανέλαβε την υπόθεση, 416 mg ανά 100 ml (0,416%) πέντε φορές περισσότερη από το νόμιμο όριο κατανάλωσης αλκοόλ: “Οι συνέπειες αυτών των δυνητικά θανατηφόρων επιπέδων αποτέλεσαν την αιτία του αιφνίδιου θανάτου της”.\nΣύμφωνα με όσα κατέθεσε η γιατρός της στις αρχές, η Amy προσπαθούσε να αποτοξινωθεί από αλκοόλ και ουσίες αλλά τρεις μόλις μέρες πριν το μοιραίο βράδυ κύλησε ξανά…


Σωματείο Εργαζομένων Νοσοκομείου Γουμένισσας – Goumenissa Blog\nΣτα πλαίσια απόφασης της Εκτελεστικής Επιτροπής της Π.Ο.Ε.ΔΗ.Ν στις 22/09/2021 για την ενίσχυση του Δημόσιου Συστήματος Υγείας και την αποτροπή Συγχωνεύσεων- καταργήσεων Υγειονομικών Δομών και κοινοποιώντας σας, ότι το Νοσοκομείο Γουμένισσας υπόκειται σε πλήρη αποδυνάμωση, με ενδεχόμενη αναστολή λειτουργίας του ως απόρροια αυτής, ΣΑΣ ΚΑΛΟΥΜΕ να συμμετέχετε στην συνάντηση τοπικών φορέων, πολιτικών και πολιτιστικών παραγόντων, που θα αφορά στην διατήρηση και ενίσχυση λειτουργίας του Νοσοκομείου μας.\nΗ σύσκεψη θα πραγματοποιηθεί στις 06/10/2021, στις 5:00μ.μ στο Πολιτιστικό Κέντρο Γουμένισσας, παρουσία εκπροσώπων της Π.Ο.Ε.ΔΗ.Ν και αυστηρώς τηρουμένων των μέτρων προστασίας από την covid-19. Η παρουσία σας κρίνεται απαραίτητη».\nΗ Πρόεδρος, Γιαννακοπούλου Στέλλα\nΗ Γ. Γραμματέας, Παπακαρμέζη Γαρυφαλλιά


Σιδηροδρομικά Νέα: Θεσσαλονίκη: Ομαλότερη η διέλευση των οχημάτων από την σιδηροδρομική διάβαση Ζαναέ.\nΘεσσαλονίκη: Ομαλότερη η διέλευση των οχημάτων από την σιδηροδρομική διάβαση Ζαναέ.\nΒελτιώθηκε σημαντικά το οδόστρωμα στη σιδηροδρομική διάβαση ζαναέ μετά την ανακαίνιση των γραμμών, επιτρέποντας στα οχήματα να διέρχονται χωρίς τους γνωστούς μεγάλους κραδασμούς και τον κίνδυνο βλαβών.\nΌπως είχαμε επισημάνει και σε παλαιότερη αναφορά μας για την συγκεκριμένη διάβαση, ότι ήταν ιδιαίτερη επικίνδυνη διάβαση λόγω της μεγάλης φθοράς του οδοστρώματος, τόσο για αυτοκίνητα όσο και τα δίκυκλα μηχανάκια.\nΑπό την διάβαση διέρχονται καθημερινά εκατοντάδες οχήματα που μετακινούνται από και προς το λιμάνι δεδομένου ότι είναι η μοναδική διάβαση από την διασταύρωση των Δικαστηρίων μέχρι του σημείου της Διάβασης περίπου απόσταση 3 χιλιομέτρων.


Τμήμα Μετεωρολογίας - Δελτίο καιρού 12/02/2017 - Non Stop Journal\nHomeΕπικαιρότηταΤμήμα Μετεωρολογίας – Δελτίο καιρού 12/02/2017\nΣήμερα ο καιρός θα είναι αρχικά κυρίως αίθριος αλλά παροδικά θα παρατηρούνται αυξημένες νεφώσεις. Σταδιακά οι νεφώσεις θα πυκνώσουν και αναμένονται μεμονωμένες βροχές, χωρίς να αποκλείεται και το ενδεχόμενο καταιγίδας, κυρίως στα δυτικά και νότια. Στις ψηλότερες κορυφές του Τροόδους πιθανό να πέσει και χιόνι. Οι άνεμοι θα πνέουν κυρίως βορειοδυτικοί ως βορειοανατολικοί, ασθενείς μέχρι μέτριοι 3 με 4 μποφόρ αλλά παροδικά στα ανατολικά, μέχρι ισχυροί 5 μποφόρ. Η θάλασσα θα είναι λίγο ταραγμένη αλλά το απόγευμα στα ανατολικά θα είναι λίγο ταραγμένη μέχρι ταραγμένη. Η θερμοκρασία θα ανέλθει στους 15 βαθμούς στο εσωτερικό, γύρω στους 17 στα παράλια και στους 6 βαθμούς στα ψηλότερα ορεινά.\nΑπόψε ο καιρός θα είναι μερικώς συννεφιασμένος και δεν αποκλείεται να πέσουν τοπικά ελαφρές βροχές, ενώ στα ορεινά πιθανό να πέσει χιονόνερο. Οι άνεμοι θα πνέουν κυρίως βορειοανατολικοί, ασθενείς 3 αλλά παροδικά στα προσήνεμα, μέχρι μέτριοι 4 μποφόρ. Η θάλασσα θα είναι λίγο ταραγμένη. Η θερμοκρασία θα πέσει στους 5 βαθμούς στο εσωτερικό, γύρω στους 7 στα παράλια και στον 1 βαθμό υπό το μηδέν στα ψηλότερα ορεινά, όπου θα σχηματιστεί παγετός.\nΤη ∆ευτέρα και την Τρίτη ο καιρός θα είναι κατά διαστήματα κυρίως συννεφιασμένος και πιθανό να πέσουν μεμονωμένες βροχές, ενώ στα ορεινά πιθανό να χιονίσει.\nΤην Τετάρτη ο καιρός θα είναι κυρίως αίθριος αλλά κατά διαστήματα θα παρατηρούνται αυξημένες νεφώσεις.\nΗ θερμοκρασία θα σημειώσει πτώση την ∆ευτέρα και θα κυμανθεί στα ίδια επίπεδα την Τρίτη και την Τετάρτη


Η P&G υιοθετεί «φυσικές λύσεις» για ουδέτερο ισοζύγιο άνθρακα\nΑρχική Ανανεώσιμες Πηγές Ενέργειας Α.Π.Ε Η P&G υιοθετεί «φυσικές λύσεις» για ουδέτερο ισοζύγιο άνθρακα στο τέλος της...\nΗ P&G υιοθετεί «φυσικές λύσεις» για ουδέτερο ισοζύγιο άνθρακα στο τέλος της δεκαετίας\nO Δρ. M. Sanjayan, CEO της Conservation International δήλωσε:\n«Η φύση πρέπει να αποτελεί σημαντικό στοιχείο κάθε στρατηγικής για την αντιμετώπιση της κλιματικής κρίσης». «Οι έρευνες καταδεικνύουν ότι δεν μπορούμε να πετύχουμε τους στόχους μας για την κλιματική αλλαγή, εάν δεν προστατεύσουμε και ενισχύσουμε τα πλούσια σε άνθρακα οικοσυστήματα και εάν δεν μεριμνήσουμε για τη βελτίωση της διαχείρισής τους. Εάν υλοποιηθούν με τον σωστό τρόπο, αυτές οι προσπάθειες μπορούν να πετύχουν το ένα τρίτο της συνολικής απαιτούμενης μείωσης εκπομπών ρύπων μέσα στην επόμενη δεκαετία και, κυρίως, να στηρίξουν τον βιοπορισμό των τοπικών κοινοτήτων. Μας δίνει ιδιαίτερη χαρά η συνεργασία μας με την Procter & Gamble για την προστασία της φύσης στο πλαίσιο μιας επένδυσης που θα ωφελήσει τον άνθρωπο και τον πλανήτη».\nΣτο θέμα της κλιματικής αλλαγής\nΠληροφορίες για την Procter & Gamble\nΗ P&G υπηρετεί καταναλωτές σε όλο τον κόσμο με ένα από τα πιο δυναμικά χαρτοφυλάκια αξιόπιστων, ποιοτικών και κορυφαίων εμπορικών σημάτων μεταξύ των οποίων τα: Always®, Ambi Pur®, Ariel®, Bounty®, Charmin®, Crest®, Dawn®, Downy®, Fairy®, Febreze®, Gain®, Gillette®, Head & Shoulders®, Lenor®, Olay®, Oral-B®, Pampers®, Pantene®, SK-II®, Tide®, Vicks®, και Whisper®. Η P&G επιχειρεί σε περίπου 70 χώρες παγκοσμίως. Για να διαβάσετε τις πιο πρόσφατες ειδήσεις και να ενημερωθείτε για την P&G και τα προϊόντα της, μπορείτε να επισκεφθείτε τον ιστότοπο https://www.pg.com/.


Βουλγαρία: 46 απανθρακώθηκαν στο φλεγόμενο λεωφορείο – σοβαρότατα ερωτηματικά\n23/11/2021 - 9:06πμ\nΜία από τις μεγαλύτερες οδικές τραγωδίες εκτυλίσσεται αυτές τις ώρες στην Βουλγαρία, όπου τα ξημερώματα λεωφορείο με επιβάτες που είχαν μεταβεί στην Κωνσταντινούπολη, επέστρεφε πάλι στην πόλη των Σκοπίων. Το λεωφορείο για ανεξήγητους λόγους μέχρι αυτή τη στιγμή, ανετράπη με αποτέλεσμα – σύμφωνα με πληροφορίες του Ολυμπία – να μην μπορούν να ανοίξουν οι πόρτες ώστε να βγουν οι επιβάτες. Μεταξύ των οποίων και πολλά παιδιά.\nΤο λεωφορείο μόλις είχε ανεφοδιαστεί με καύσιμα, και διένυε το τελευταίο κομμάτι της διαδρομής. Στο μέρος έχουν σπεύσει ισχυρές δυνάμεις της πυροσβεστικής και της αστυνομίας, ο χώρος έχει αποκλειστεί πλήρως, ενώ υπάρχουν πολλοί άντρες από το Εγκληματολογικό της αστυνομίας της Σόφιας.\nΕίναι κρυ μέχρι αυτή τη στιγμή είναι 46 εκ των οποίων τα 12 είναι παιδιά. Υπάρχουν φόβοι ότι αφού ο αριθμός θα αυξηθεί αφού επτά άτομα νοσηλεύονται με πολύ σοβαρά εγκαύματα σε κρίσιμη κατάσταση. Μέχρι στιγμής είναι αδύνατον να υπάρξει επικοινωνία με οποιονδήποτε από τους νοσηλευθέντες λόγω της κρισιμότητας της κατάστασης.\nΟι πρώτες δηλώσεις πάντως των αξιωματούχων, δείχνουν να υπάρχει αδυναμία εξήγησης των συνθηκών του ατυχήματος. Το γεγονός ότι δεν φαίνεται να έχει εμπλακεί άλλο όχημα, εντείνει τα ερωτήματα.\nΤο δυστύχημα συνέβη κοντά στο χωριό Μπόσνεκ.\nΕπτά εγκαυματίες διακομίστηκαν εσπευσμένα και μπήκαν στο τμήμα επειγόντων περιστατικών νοσοκομείου της Σόφιας, δήλωσε ο Νικολάι Νικόλοφ, στέλεχος του βουλγαρικού υπουργείου Εσωτερικών, στο BTV.\nΟ Νικόλοφ τόνισε πως έχασαν τη ζωή τους τουλάχιστον 45 άνθρωποι, ενώ συμπλήρωσε πως ακόμη δεν είναι σαφές εάν η φωτιά προκάλεσε το τροχαίο στο οποίο ενεπλάκη το όχημα ή προκλήθηκε από αυτό. Η τραγωδία εκτυλίχθηκε περί τις 02:00 (τοπική ώρα και ώρα Ελλάδας) και ο τόπος του δυστυχήματος έχει αποκλειστεί από την αστυνομία.\nΤα περισσότερα από τα θύματα ήταν πολίτες των Σκοπίων, δήλωσε διπλωμάτης στην πρεσβεία της χώρας αυτής στη Σόφια στο BTV.\nΣύμφωνα με Βουλγάρικα ΜΜΕ το λεωφορείο είχε μπει στην Βουλγαρία από την Τουρκία, και κατευθυνόταν προς τα Σκόπια. Το δυστύχημα έγινε λίγο μετά αφότου σταμάτησε για να φουλάρει καύσιμα. Όπως αναφέρεται, οι άνθρωποι δε μπόρεσαν να σωθούν γιατί το λεωφορείο είχε ντελαπάρει, και είχαν εγκλωβιστεί μέσα στην άμορφη μάζα σιδερικών.


Το φαράγγι της Μπουλοβίναινας - MyGreekHeart\nΒρίσκεστε εδώ: Αρχική / Στοιχεία / ΑΘΛΗΤΙΚΟΣ ΤΟΥΡΙΣΜΟΣ, Διάσχιση ποταμών, Πεζοπορία, ΟΙΚΟΤΟΥΡΙΣΜΟΣ, Φαράγγια, ΠΑΡΑΚΤΙΟΣ ΚΑΙ ΘΑΛΑΣΣΙΟΣ ΤΟΥΡΙΣΜΟΣ / Το φαράγγι της Μπουλοβίναινας\nΈξω από το χωριό Αγία Άννα, 3 χιλιόμετρα δυτικά σε μια ορεινή περιοχή υπάρχει ένα ξακουστό φαράγγι, το φαράγγι της Μπουλοβίναινας ή αλλιώς Αράπης. Ο επισκέπτης φτάνει εδώ μέσω του οικισμού της Παλαιόβρυσης. Η ιστορία αναφέρει ότι κατά την επανάσταση του 1821 η Μπουλοβίναινα θέλοντας να αποφύγει τους Τούρκους έπεσε μέσα σ’ αυτό και από τότε πήρε το όνομά της. Πιο συγκεκριμένα, λέγετε ότι κατά την περίοδο της Τουρκοκρατίας, σε μια σπηλιά στο φαράγγι, κρύβονταν από τους Τούρκους γύρω στα 40 άτομα, ανάμεσά τους και η Μπολοβίναινα. Για κάποιο λόγο, η Μπολοβίναινα βγήκε έξω από το φαράγγι , και καθώς γύριζε, την εντόπισαν οι Τούρκοι. Για να μην πέσει στα χέρια τους, αλλά και για να μην προδώσει το κρησφύγετο, η Μπουλοβίναινα έπεσε στο φαράγγι. Μέσα από το φαράγγι κυλάει ο ποταμός Νηλέας, ο οποίος έχει τις πηγές του στο όρος Ξηρό.\nΤο βίντεο ανήκει: Trekking Hellas Evia


12 Οκτωβρίου Παγκόσμια Ημέρα Αρθρίτιδας με δράσεις απο τον σύλλογο ρευματοπαθών Κρήτης - Κρήτη πόλεις και χωριά\n12 Οκτωβρίου Παγκόσμια Ημέρα Αρθρίτιδας με δράσεις απο τον σύλλογο ρευματοπαθών Κρήτης\nΚΡΗΤΗ ΠΟΛΕΙΣ ΚΑΙ ΧΩΡΙΑ 12:55:00 μ.μ. 0000 - ΠΟΛΙΤΙΣΤΙΚΑ ΝΕΑ\nΘέμα: 12 Οκτωβρίου Παγκόσμια Ημέρα Αρθρίτιδας\nΕκστρατεία ενημέρωσης και ευαισθητοποίησης του κοινού για τα ρευματικά νοσήματα. Κεντρικό σύνθημα: «Μην καθυστερείς, έλα σήμερα σε επαφή μ’ ένα ρευματολόγο» και «Ζήσε μια μέρα απ’ τη ζωή μου».\nΤα ρευματικά νοσήματα πλήττουν άτομα όλων των ηλικιών (ακόμα και στην παιδική ηλικία) και των δύο φύλων. Υπολογίζεται ότι από ρευματικά νοσήματα προσβάλλεται το 1/4 του πληθυσμού των αναπτυγμένων χωρών σε κάποια στιγμή της ζωής τους. Στην Ευρωπαϊκή Ένωση (Ε.Ε.) τα άτομα με ΡΝ ανέρχονται σε 120.000.000 ενώ στην Ελλάδα υπολογίζονται σε περίπου 3.000.000. Στο σύνολο του ενήλικου ελληνικού πληθυσμού 13% πάσχουν από Οστεοαρθρίτιδα, 11% από Οσφυαλγία, 4,8% από Αυχεναλγία, 4,5% από Οστεοπόρωση και 2,1% από Φλεγμονώδη Συστηματικά Ρευματικά Νοσήματα (ρευματοειδής αρθρίτιδα, αγκυλοποιητική σπονδυλαθρίτιδα, ψωριασική αρθρίτιδα). Επιπρόσθετα, υπολογίζεται ότι 1:1000 παιδιά πάσχει από χρόνια Ρευματική Πάθηση. Στην Ευρώπη και στις ΗΠΑ η Νεανική Ιδιοπαθής Αρθρίτιδα συγκαταλέγεται στα συχνότερα χρόνια νοσήματα της παιδικής ηλικίας και είναι περίπου το ίδιο συχνή όπως ο Σακχαρώδης Διαβήτης και η Επιληψία.\nΗ 12η Οκτωβρίου έχει παγκοσμίως καθιερωθεί από το 1996 ως Ημέρα Αρθρίτιδας/Ρευματισμού, έπειτα από πρωτοβουλία της Διεθνούς Οργάνωσης για την Αρθρίτιδα και το Ρευματισμό με την στήριξη των Ηνωμένων Εθνών. Για όλα τα παραπάνω, για τη φετινή χρονιά το σύνθημα που έχει οριστεί από τον Ευρωπαϊκό Οργανισμό για την αντιμετώπιση των Ρευματικών νοσημάτων είναι «Μην καθυστερείς, έλα σήμερα σε επαφή μ’ ένα ρευματολόγο» προτρέποντας έτσι για έγκαιρη διάγνωση. Ο Σύλλογός μας συντάσσεται με αυτή την δράση παράλληλα όμως, προκειμένου να αναδείξει την δύσκολη καθημερινότητα των ρευματοπαθών, βάζει ως γενικό σύνθημα για τις δράσεις μας το «Ζήσε μια μέρα απ’ τη ζωή μου». Οι εκδηλώσεις μας στις μεγάλες πόλεις της Κρήτης θα περιλαμβάνουν διανομή έντυπου υλικού, στολή προσομοίωσης της ρευματοειδούς αρθρίτιδας που θα φορέσουν διακεκριμένα πρόσωπα και θα περιγράψουν την εμπειρία τους, θεατρικά δρώμενα, εσπερίδα για τη διατροφή στα ρευματικά νοσήματα.\n· 10/10/2017|10.00-14.00|Χανιά, Πλατεία Δημοτικής Αγοράς\n· 11/10/2017|10.00-14.00|Άγιος Νικόλαος, Νοσοκομείο\n· 12/10/2017|10.00-20.00|Ηράκλειο, Πάρκο Γεωργιάδη\nΔιανομή έντυπου υλικού (καθ’ όλη τη διάρκεια της ημέρας), στολή προσομοίωσης της ρευματοειδούς αρθρίτιδας. Τη στολή θα φορέσει και θα περιγράψει την εμπειρία του ο δημοσιογράφος και παρουσιαστής Στέλιος Ζερβός (ώρα 10.30). Θεατρικό δρώμενο σχετικό με τον χρόνιο πόνο (ώρα 18:00) με τη συμμετοχή του ηθοποιού Δομήνικου Ταβερναράκη και μελών του Συλλόγου Ρευματοπαθών Κρήτης και την επιμέλεια της Ελευθερίας Σινατσάκη. Κλείσιμο με κρητική μουσική με τον Κωνσταντίνο Ζωράκη και το συγκρότημά του. Θα χορέψει το συγκρότημα «Αετογιάννης».\n· 13/10/2017|Ρέθυμνο|10.00-14.00|Πλατεία 4 Μαρτύρων (Διανομή έντυπου υλικού)|18:30-20:30 Ξενοδοχείο Olympic (εσπερίδα για τη διατροφή στα ρευματικά νοσήματα με ομιλήτρια τη διατροφολόγο Μαρία Παπαδογιάννη).\nΣτατιστικά στοιχεία για τα ρευματικά νοσήματα με βάση το\nΕθνικό Σχέδιο δράσης για τις Ρευματικές Παθήσεις (2015-2019)\nΆτομα όλων των ηλικιών (ακόμα και στην παιδική ηλικία) και των δύο φύλων μπορεί να εμφανίσουν Ρευματική Πάθηση. Υπολογίζεται ότι από ΡΠ προσβάλλεται το 1/4 του πληθυσμού των αναπτυγμένων χωρών σε κάποια στιγμή της ζωής τους. Στην Ευρωπαϊκή Ένωση (Ε.Ε.) τα άτομα με ΡΠ ανέρχονται σε 120.000.000 ενώ στην Ελλάδα υπολογίζονται σε περίπου 3.000.000 άτομα. Στο σύνολο του ενήλικου ελληνικού πληθυσμού 13% πάσχουν από Οστεοαρθρίτιδα, 11% από Οσφυαλγία, 4,8% από Αυχεναλγία, 4,5% από Οστεοπόρωση και 2,1% από Φλεγμονώδη Συστηματικά Ρευματικά Νοσήματα (ρευματοειδής αρθρίτιδα, αγκυλοποιητική σπονδυλαθρίτιδα, ψωριασική αρθρίτιδα).\nΆρθρο ΚΡΗΤΗ ΠΟΛΕΙΣ ΚΑΙ ΧΩΡΙΑ στις 12:55:00 μ.μ.\n► 2018 (8813)


Στο ΘΕΑ η Πέγκυ Ζήνα με την Πάολα!\nΣάββατο, 18 Αυγούστου 2012 00:00\nΤο πιο δυνατό σχήμα είναι και φέτος στη σκηνή του νυχτερινού κέντρου «Θέα»! Η Πέγκυ Ζήνα και η Πάολα Φωκά ενώνουν τις δυνάμεις τους και ετοιμάζονται να μας ξεσηκώσουν! Μαζί τους θα βρίσκεται και ο Λούκας Γιώρκας! Το κέντρο «Θέα» στην Ποσειδώνος είναι πανέτοιμο, οι πρόβες ολοκληρώνονται και μία δυνατή πρεμιέρα στις 23 Μαρτίου 2012 θα σημάνει την έναρξη ενός μοναδικού προγράμματος με πολλές εκπλήξεις. Όλοι αναμένουν να παρακολουθήσουν τις κοινές live εμφανίσεις δύο μεγάλων καλλιτέχνιδων, όπως η Πέγκυ Ζήνα και η Πάολα , που έχουν πάρει τα εύσημα για την εγγυημένη διασκέδαση στα μπουζούκια.\nΓια την Πέγκυ Ζήνα ξεχωριστή είναι αυτή η συνεργασία της τόσο με το νυχερινό κέντρο «Θέα» όσο και με την Πάολα, καθώς είναι η πρώτη φορά που θα πραγματοποιήσει σειρά live εμφανίσεων μετά την γέννηση της αγαπημένης κόρης της, Ηλέκτρας. Η αγαπημένη μας καλλιτέχνιδα για πολλούς μήνες αφοσιώθηκε αποκλειστικά στον ρόλο της μητέρας. Επανέρχεται όμως αποφασισμένη τόσο επιλέγοντας να τραγουδήσει κοντά στο κοινό της , όσο και δισκογραφικά. Ο τελευταίος της δίσκος με τίτλο «Εγώ θα τραγουδήσω» διαγράφει τεράστια επιτυχία , όπως ήταν αναμενόμενο. Μάλιστα, τα τραγούδια «Εγώ θα τραγουδήσω», «Είχα πει θα φύγω» , «Σου χρωστάω ένα κλάμα» είναι πλέον mega hits και δεν σταματούν και παίζονται στο ραδιόφωνο. Στο κέντρο «Θέα» ,λοιπόν, η Πέγκυ Ζήνα, ανανεωμένη και πιο όμορφη ποτέ, μας περιμένει για να βάλουμε φωτιά στη νύχτα διασκεδάζοντας με τις τελευταίες επιτυχίες της ,αλλά και με παλαιότερες που έχουν αφήσει εποχή.\nΘα έχουμε όμως την ευκαιρία να απολαύσουμε και την αγαπημένη μας Πάολα Φωκά! Η εκρηκτική λαϊκή τραγουδίστρια με την εκπληκτική φωνή της και την εντυπωσιακή εμφάνιση θα μας ξεσηκώσει όπως μόνο αυτή ξέρει και θα κρατήσει το κέφι αμείωτο μέχρι το πρωί. Η ίδια έχει ολοκληρώσει με επιτυχία τις live εμφανίσεις της στη Θεσσαλονίκη με τον Κώστα Μαρτάκη και τον Γιώργο Παπαδόπουλο και επανέρχεται στην αθηναϊκή νύχτα για να την απολαύσουμε για μία ακόμη σεζόν.\nΜαζί με τις δύο μεγάλες ερμηνεύτριες θα εμφανίζεται και ο Λούκας Γιώρκας. Ο νέος καλλιτέχνης με την εξαιρετική φωνή αλλά και εμφάνιση που ήρθε για να μείνει! Οι περισσότεροι τον γνωρίσαμε το 2011 όταν μας εκπροσώπησε στον διαγωνισμό της Eurovision και αναμένεται να μας εντυπωσιάσει και τώρα φέρνοντας στο «Θέα» ένα νεανικό και φρέσκο κλίμα.\nΗ διασκέδαση θα φτάσει στο κόκκινο και φέτος στο κέντρο «Θέα» με την αγαπημένη μας Πέγκυ Ζήνα και την Πάολα! Δύο από τις καλύτερες τραγουδίστριες του μοντέρνου ελαφρολαϊκού τραγουδιού. Το σχήμα θα συμπληρώνεται από τον Λούκα Γιώρκα. . . Μην το χάσετε!\nΔιεύθυνση: Λεωφ. Ποσειδώνος 3 ,Καλαμάκι\nΗμέρες λειτουργίας Παρασκευή και Σάββατο!


Είναι οριστικό: Πουλήθηκε το κανάλι EPSILON\nΆντρεα Κυριάκου: Αποκάλυψε τις δυσκολίες που βιώνει λόγω εγκυμοσύνης!\nΟι ΜΕΛΙSSES διασκεύασαν το «Γιατί» των Πυξ Λαξ 25 χρόνια μετά, με άλλο αέρα! (βίντεο)\nΓνωστή ηθοποιός έγινε μαμά και αυτή είναι η πρώτη φωτογραφία του γιου της! (εικόνες)\nThrowback: O Ανδρέας Γιόρτσιος μαζί με τη Ναταλία Γερμανού στη Λεμεσό πριν από 15 χρόνια (φωτογραφία)\nΚι όμως, η Χριστίνα Μπόμπα έχει κυτταρίτιδα! Δείτε τις αρετουσάριστες φωτογραφίες\nΗ Άννα Βίσση κυκλοφορεί το τριπλό άλμπουμ «Hotel Ερμού Live 2015 – 2018»\nΗ Κλέλια Γιασεμίδου μάς δείχνει για πρώτη φορά το σαλόνι του σπιτιού της (βίντεο)\nΜπορείς κι εσύ να παραστείς στον γάμο της πριγκίπισσας Ευγενίας – Να τι πρέπει να κάνεις!\nΤο απίστευτο συστατικό που χρειάζεστε για να δώσετε γεύση σε ένα άγευστο πεπόνι\nΧαριτίνη Ηλιάδου: Αυτές είναι οι σούπερ καλοκαιρινές εμφανίσεις της με μαγιό! (εικόνες)\nH Kylie Jenner αποκαλύπτει πώς απέκτησε τη μεγάλη ουλή στο πόδι της!\nΟ επόμενος Eminem; – 13χρονος μάγεψε τους κριτές του «Αμερική έχεις Ταλέντο» (βίντεο)\nΑννέτ Αρτάνι: Δίνει απαντήσεις για τις φωτογραφίες της που προκάλεσαν χαμό (βίντεο)\nΑυτή η ηθοποιός είναι φαβορί για αντικαταστάτρια της Δάφνης Λαμπρόγιαννη στη Μουρμούρα! (εικόνες)\nΑυτό είναι το πρώτο επαγγελματικό βήμα μετά τη γέννηση του γιου της!\nΗ Cher τραγουδά ABBA αλλιώς! (βίντεο)\nΠαντρεύεται η Νατάσα Μποφίλιου! Αυτή είναι η αναγγελία του γάμου της (εικόνες)\nΚατερίνα Καινούργιου: Δες την σε παραλία της Μυκόνου χωρίς ίχνος ρετούς! (εικόνες)\nΧώρισαν ξανά Μάιλι Σάιρους και Λίαμ Χέμσγουορθ γιατί η τραγουδίστρια δε θέλει παιδιά!\nParty time! Η Σύλβια Μαυροπούλου γιόρτασε τα γενέθλιά της στη Λεμεσό (εικόνες)\nΟριστικοποιήθηκε τα ξημερώματα η συμφωνία για την εξαγορά του τηλεοπτικού σταθμού «Έψιλον» από τον όμιλο του επιχειρηματία Ιβάν Σαββίδη, σύμφωνα με αξιόπιστες πληροφορίες του ΑΠΕ-ΜΠΕ.\nPrevious : Η Νατάσσα Θεοδωρίδου ποζάρει με τη 17χρονη κόρη της – Σαν δυο σταγόνες νερό\nNext : Η Νικολέττα Ράλλη μας ξεναγεί στην υπερπολυτελή σουίτα της στη Νάξο (φωτογραφίες)\nΔωρεάν ομπρέλες και κρεβατάκια σε τρεις παραλίες\nΜουντιάλ 2018: Τα αστέρια των διεθνών γηπέδων κάνουν αίσθηση αυτό το καλοκαίρι! (εικόνες)


Sold out και νέος κύκλος μαθημάτων για το Professional Diploma in Digital Marketing!\nΗμ/νία: 25 Σεπτεμβρίου 2014 | by SMLifeGR\nΟι επαγγελματίες στο χώρο του Marketing βλέπουν πως τα Ψηφιακά Μέσα αποκτούν ολοένα και περισσότερη κυριαρχία όσο περνά ο καιρός. Οι περισσότεροι άνθρωποι βρίσκονται online πλέον, κάτι στο οποίο βοηθούν πολύ τα smartphones και tablets. Η εξοικείωση με τα Ψηφιακά Μέσα είναι μονόδρομος.\nΤο ALBA Graduate Business School at The American College of Greece, σε συνεργασία με τη Socialab, διοργανώνει νέο κύκλο μαθημάτων για το Professional Diploma in Digital Marketing. Ο 4ος και 5ος κύκλος μαθημάτων, οι οποίοι ξεκίνησαν 22 και 23 Σεπτεμβρίου αντίστοιχα, έγιναν γρήγορα sold out λόγω της αυξημένης ζήτησης τους, κάτι το οποίο οδήγησε στην ανακοίνωση νέου κύκλου μαθημάτων.\nΟ 6ος κύκλος μαθημάτων ξεκινά στις 29 Οκτωβρίου και οι εγγραφές ήδη έχουν ξεκινήσει για όσα στελέχη επιχειρήσεων στο χώρο του marketing επιθυμούν να μάθουν να σχεδιάζουν αποτελεσματικές στρατηγικές στα Ψηφιακά Μέσα. Τα μαθήματα περιέχουν αρκετή πρακτική γνώση από επαγγελματίες του χώρου και όσοι τα ολοκληρώνουν λαμβάνουν το Professional Diploma in Digital Marketing.\nΓια εκδήλωση ενδιαφέροντος:\nΤηλ : 211 8006402\ne-mail : dm@socialab.gr\nΕτικέτες: Back To School, Δελτίο Τύπου\nSMLifeGR Άρθρα τα οποία προέρχονται από όλη την ομάδα του Social Media Life, όπως guest άρθρα, δελτία τύπου νέων προϊόντων ή υπηρεσιών, κλπ.


Δικαστές κατά κυβέρνησης για Φλώρο: Με δικό σας νόμο αποφυλακίστηκε - Volosday.gr - Το ενημερωτικό site της Μαγνησίας\n27 Αυγούστου 2018060\nΤο αυτονόητο, ότι δηλαδή οι δικαστές που αποφάσισαν την αποφυλάκισή του Αρ. Φλώρου εφάρμοσαν, όπως υποχρεούνται από το Σύνταγμα το νόμο, επισημαίνει με ανακοίνωσής της η ‘Ένωση Δικαστών και Εισαγγελέων (ΕΔΕ). Με την ανακοίνωσή της η ΕΔΕ απαντά στις επικρίσεις που δέχθηκαν οι δικαστικοί λειτουργοί που έδωσαν το πράσινο φως για την υφ’ όρων απόλυση του 39χρονου επιχειρηματία, ο οποίος είχε καταδικαστεί σε 21 χρόνια κάθειρξη για οικονομικό σκάνδαλο των 256 εκατ. ευρώ (υπόθεση Energa – Hellas Power) αλλά αποφυλακίστηκε με όρους έπειτα από 36 μόλις μήνες στην φυλακή εκ των οποίων οι 18 ήταν το διάστημα της προφυλάκισής τους!\nΟ Αρ. Φλώρος προκειμένου να πετύχει την αποφυλάκισή του επικαλέστηκε ποσοστό αναπηρίας άνω του 67% προσκομίζοντας σχετική βεβαίωση του Κέντρου Πιστοποίησης Αναπηρίας (ΚΕ.Π.Α).\nΤώρα, η ΕΔΕ, η μεγαλύτερη ένωση δικαστικών λειτουργών, επισημαίνει στην ανακοίνωσή της πως ο συγκεκριμένος κατάδικος αποφυλακίστηκε με το άρθρο 110 Α του Ποινικού Κώδικα, όπως αυτό τροποποιήθηκε προς το ηπιότερο με τον περιβόητο νόμο Παρασκεύοπουλου. Το άρθρο αυτό ξεκαθαρίζει η ΕΔΕ «υποχρεώνει τους Δικαστές –χωρίς τη δυνατότητα διεξαγωγής πραγματογνωμοσύνης- να διατάξουν την υφ’ όρο απόλυση, εάν διαπιστώνεται ο με ευεργετικό τρόπο υπολογισμός του 1/5 της ποινής και η αναπηρία του καταδίκου σε ποσοστό άνω του 67% από βεβαίωση του ΚΕ.Π.Α. καθιστώντας τους δύο αυτούς παράγοντες αμάχητα τεκμήρια για την υπαγωγή στη ρύθμιση».\nΔηλαδή, για τους δικαστές που έκριναν τη συγκεκριμένη υπόθεση η χορήγηση της υφ όρων απόλυσης ήταν «μονόδρομος» από την στιγμή που ο 39χρονος επιχειρηματίας προσκόμισε τη βεβαίωση του ΚΕ.ΠΑ. για ποσοστό αναπηρίας του άνω του 67%! Ακόμη δε και αν αμφέβαλαν για την ορθότητα ενός τέτοιου πιστοποιητικού, σύμφωνα με το συγκεκριμένο άρθρο του κ. Παρασκευόπουλου οι δικαστές δεν μπορούν ούτε να διατάξουν δική τους πραγματογνωμοσύνη!\nΜάλιστα, η ΕΔΕ καλεί όσους «οργίζονται», όπως χαρακτηριστικά αναφέρει, με τέτοιες αποφυλακίσεις και ψάχνουν τους υπαιτίους για τέτοιες αποφάσεις απλά ας λειτουργήσουν προς την κατεύθυνση να αλλάξουν το σχετικό νομοθετικό πλαίσιο! Η αποστροφή αυτή της ανακοίνωσης της ΕΔΕ, όπως διαφαίνεται αποτελεί μια απάντηση προς την πολιτική ηγεσία του υπουργείο Δικαιοσύνης που μετά το σάλο που προκλήθηκε για την αποφυλάκιση του επιχειρηματία, ζήτησε την σχετική απόφαση της Δικαιοσύνης, προκειμένου να την ελέγξει! «Η εποχή που Δικαστές και Εισαγγελείς έπαιζαν το ρόλο της «Ιφιγένειας» σιωπώντας σε τέτοιες προκλήσεις, έχει πλέον περάσει», σημειώνει χαρακτηριστικά η Ένωση.\nΑναλυτικά, ολόκληρη η ανακοίνωση – καταπέλτης της ΕΔΕ έχει ως εξής:\nΕκλογή Ντογιάκου στην Εισαγγελία Εφετών -Παρά την πειθαρχική καταδίκη\n17 Σεπτεμβρίου 2016039\n20 Μαΐου 2018088\n7 Οκτωβρίου 2016033


Πώς να εντοπίσετε μια κρυφή ψυχοπαθητική προσωπικότητα – MY SELVI\nΣυχνά πίσω από το προσωπείο ενός καθόλα ευχάριστου και καθημερινού ανθρώπου κρύβεται μια σοβαρή διαταραχή, η οποία -σύμφωνα με τους ειδικούς- μπορεί να εξελιχθεί σε άμεσο κίνδυνο για το περιβάλλον του.\nΔεν διαφέρουν σε τίποτα από τον προσηνή οικογενειάρχη γείτονά μας. Ωστόσο, πίσω από το προσωπείο της σύνεσης, της οικογενειακής γαλήνης και ευτυχίας παραμονεύει σε αρκετές των περιπτώσεων, ένα «αρπακτικό» με ανθρώπινη υπόσταση.\nΠρόκειται για άτομα με έντονα διαταραγμένη ψυχική υγεία, για ψυχοπαθητικές προσωπικότητες, των οποίων η επικινδυνότητα θεωρείται από τους ειδικούς ως δεδομένη. Μόνο στη Γερμανία διαβιούν, σύμφωνα με πρόσφατες έρευνες, περίπου ένα εκατ. ψυχοπαθείς, οι περισσότεροι εκ των οποίων δεν κινούν την παραμικρή υποψία, ενώ αρκετοί εξ αυτών κατέχουν υψηλές θέσεις στον εργασιακό τους χώρο.\nΜπορεί μάλιστα να είναι υψηλόβαθμα στελέχη επιχειρήσεων αλλά και της πολιτικής, καθώς σε αυτούς τους τομείς βρίσκονται, σύμφωνα με τους ειδικούς, συγκεντρωμένα όλα τα ενδιαφέροντά τους: το χρήμα, η εξουσία και η δυνατότητα χειραγώγησης άλλων ανθρώπων…\nΟι ειδικοί θεωρούν σχεδόν αδύνατο το ενδεχόμενο αναγνώρισης ενός ψυχοπαθή από κάποιον που δεν διαθέτει ειδική επιστημονική κατάρτιση. Ωστόσο υπάρχει ένα απλό τεστ, το οποίο μπορεί να παράσχει μια σειρά ενδείξεων που παραπέμπουν σε χαρακτηριστικά γνωρίσματα ατόμων ψυχικά διαταραγμένων.\nΤα εν λόγω «σημάδια» που μπορεί κανείς να αναγνωρίσει, βάσει αυτού του τεστ, στη συμπεριφορά ενός ψυχοπαθή, συναντώνται όμως και σε άτομα που χαίρουν άκρας πνευματικής υγείας. Ως εκ τούτου απαιτείται προσοχή για την αποφυγή της πιθανότητας εξαγωγής εσφαλμένων συμπερασμάτων.\nΤο ειδικό ερωτηματολόγιο αναγνώρισης μιας ψυχοπαθητικής προσωπικότητας αφορά κυρίως στον εργασιακό χώρο και στην περίπτωση που κάποιος υπάλληλος αρχίζει να εισπράττει τη μία μετά την άλλη θετική απάντηση σε καθεμία εκ των ερωτήσεων που σχετίζονται με τον τρόπο συμπεριφοράς του «ύποπτου» αφεντικού του ή κάποιων εκ των προϊσταμένων του, θα πρέπει να αρχίσει να ανησυχεί σοβαρά, σκεφτόμενος ακόμη και το ενδεχόμενο να αλλάξει εργασιακό περιβάλλον…\nΠροσοχή λοιπόν στα εξής «σημάδια»:\nΕίναι φαινομενικά ευχάριστος, γοητευτικός και καλός χειριστής του λόγου;\nΕχει υπερεκτιμημένη εικόνα για τον εαυτό του;\nΕίναι άριστος στον χειρισμό και χειραγώγηση των άλλων;\nΕίναι παθολογικός ψεύτης;\nΑδυνατεί να επιδείξει μεταμέλεια ή να εκφράσει τη λύπη ή τη συμπόνια του;\nΤου λείπει η ικανότητα να προσεγγίσει συναισθηματικά τους άλλους και να εισπράξει συναισθήματα από αυτούς;\nΔεν αναλαμβάνει ποτέ τις ευθύνες για όσα πράττει;\nΒαριέται εύκολα, ενώ βρίσκεται μονίμως σε μια διαδικασία αναζήτησης νέων «προκλήσεων» και «συγκινήσεων»;\nΤου αρέσει να ζει εις βάρος άλλων;\nΧάνει συχνά την αυτοκυριαρχία του;\nΣυνάπτει συστηματικά εφήμερες σεξουαλικές σχέσεις;\nΔυσκολεύεται να θέσει ρεαλιστικούς, μακροπρόθεσμους στόχους;\nΑκολουθεί συνήθως μετά τη λήψη των αποφάσεών του, ένα βραχυχρόνιο διάστημα κακοκεφιάς και κυκλοθυμίας;\nΩς νεαρός, είχε ποτέ του οιασδήποτε φύσεως «δοσοληψία» με τον νόμο;\nΠαρατηρείτε όλο και συχνότερα ότι αθετεί υποσχέσεις;\nΟι σχέσεις του τερματίζονται κατά βάση μετά από σύντομο χρονικό διάστημα;\nΤο τεστ αναγνώρισης ψυχοπαθητικών προσωπικοτήτων δημιούργησε ο Αμερικανός ψυχολόγος Ρόμπερτ Χέιρ. Ο ειδικός σε θέματα έρευνας του εγκεφάλου στο πανεπιστήμιο του Τούμπινγκ στη Γερμανία, Νιλς Μπιρνμπάουμερ θεωρεί ότι ο καθένας από εμάς έχει συναντήσει τουλάχιστον μία φορά στη ζωή του έναν ψυχοπαθή χωρίς να το γνωρίζει.


Ετοιμάζει Ξενιτίδη και Μάρκοβιτς ο Μαρτίνς - Kingsport.gr\nBy Γιάννης Δρόσος\t On Οκτ 17, 2019\nΑγώνα με το χρόνο κάνει ο Μαντί Καμαρά για να προλάβει το Σαββατιάτικο παιχνίδι κόντρα στον ΟΦΗ, την ίδια ώρα που και ο Γιασίν Μπενζιά είναι εκτός, τόσο λόγω τραυματισμού, όσο και λόγω τιμωρίας στο Τσάμπιονς Λιγκ.\nΟι επιλογές του Πέδρο Μαρτίνς, όπως είναι φυσικό, είναι περιορισμένες και αυτή τη στιγμή υπάρχουν στο προσκήνιο ο Γκιγέρμε και ο Μπουχαλάκης.\nΩστόσο, ο Πορτογάλος τεχνικός φαίνεται πως ετοιμάζει δύο επιπλέον λύσεις που θα τον βοηθήσουν και κατά τη διάρκεια της σεζόν. Συγκεκριμένα, ο Πέδρο Μαρτίνς έχει αρχίσει να δουλεύει εδώ και καιρό με τους Γιώργο Ξενιτίδη και τον Σβέτοζαρ Μάρκοβιτς.\nΟ Έλληνας μέσος και ο Σέρβος αμυντικός, που ίσως να χρησιμοποιηθεί και ως αμυντικός μέσος, έχουν δείξει πολύ καλά στοιχεία στις προπονήσεις των Πειραιωτών και ίσως σύντομα κληθούν να δώσουν ανάσες στους «βασικούς».\nγιωργος ξενιτιδηςΟλυμπιακόςΠέδρο ΜαρτίνςΣβέτοζαρ Μάρκοβιτς\nΆρης: Ανακαινίζει το «Κλεάνθης Βικελίδης»


Sainte-Mere-Eglise: Προσφορές ξενοδοχείων τελευταίας στιγμής - TripAdvisor\nΞενοδοχεία 5 αστέρων: Sainte-Mere-Eglise\nSainte-Mere-Eglise: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Sainte-Mere-Eglise); Στο TripAdvisor βλέπετε τη διαθεσιμότητα\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Sainte-Mere-Eglise, Manche).\nΠροβολή 2 ξενοδοχείων στην περιοχή Sainte-Mere-Eglise, ανάλογα με τη δημοτικότητά τους.\nΠροσφορές τελευταίας στιγμής για Sainte-Mere-Eglise\nΨάχνετε για άμεση κράτηση σε κάποιο ξενοδοχείο (Sainte-Mere-Eglise); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Sainte-Mere-Eglise. Ταξιδιώτες όπως εσείς έγραψαν 2.227 κριτικές και δημοσίευσαν 2.564 αυθεντικές φωτογραφίες για ξενοδοχεία (Sainte-Mere-Eglise) στο TripAdvisor.


Life is Strange - Episode 5 - GameOver.gr\nΓράφει ο Γιάννης Σκουλουδάκης στην κατηγορία Reviews, την Τρίτη, 03 Νοεμβρίου 2015 09:45\nΑρκετούς μήνες μετά την έλευση του πρώτου επεισοδίου της σειράς Life is Strange, κλείνει η ιστορία της συμπαθέστατης Max Caulfield, μίας νέας κοπέλας που η μοίρα τη διάλεξε να διαχειριστεί καταστάσεις που μόνο σε εφιάλτες μπορούμε να συναντήσουμε. Η ζωή της ίδιας και των φίλων της διατρέχουν συνεχή κίνδυνο, ενώ συγχρόνως εξελίσσονται και μερικά από τα πιο σπάνια φυσικά φαινόμενα, που θέτουν σε άμεσο κίνδυνο ολόκληρη την Arcadia Bay! Η Dontnod Entertainment, επεισόδιο με επεισόδιο, ξεπερνούσε τον εαυτό της και φυλούσε το καλύτερο για το τέλος. Το τελευταίο επεισόδιο όχι μόνο είναι με διαφορά το καλύτερο όλης της σειράς, αλλά ο υπογράφων το ανεβάζει πολύ ψηλά στην λίστα με τα "καλύτερα δίωρα" που έχει βιώσει στη gaming διαδρομή του. Χαρακτηρισμοί όπως "διαμάντι" "αριστούργημα" κ.ο.κ., δεν τους θεωρούμε υπερβολικούς για να χαρακτηρίσουν τα όσα βιώσαμε παρέα με την Max στις τελευταίες ώρες του δράματος!\nΣε αυτό το επεισόδιο "ζήσαμε" έναν αγώνα δρόμου της Max απέναντι στο χρόνο προκειμένου να σώσει τα αγαπημένα της πρόσωπα και την πόλη της. Έτσι, επιδόθηκε σε ένα ανελέητο κυνηγητό στο χωροχρόνο, κάνοντας παιχνίδια όπως το Bioshock Infinite, που ασχολήθηκαν με το θέμα, να... ξεροκαταπίνουν. Το ένα παράλληλο σύμπαν άνοιγε μετά το άλλο, καθώς η Max αδυνατούσε να βρει τη φόρμουλα με την οποία θα πετύχαινε το σκοπό της, κάτι που την έφερε αντιμέτωπη με το χειρότερο σενάριο, να τα χάσει όλα, όντας χαμένη μέσα στο χρόνο και την ψυχεδέλεια των ονείρων της. Πραγματικά, δε θέλουμε να αναφέρουμε τίποτα άλλο για το συγκεκριμένο επεισόδιο και αντί αυτού θα γράψουμε ορισμένες σειρές για τη συνολικότερη εμπειρία που αποκομίσαμε από την ενασχόλησή μας με τη σειρά.\n"Σε αυτό το επεισόδιο "ζήσαμε" έναν αγώνα δρόμου της Max απέναντι στο χρόνο προκειμένου να σώσει τα αγαπημένα της πρόσωπα και την πόλη της."\nΤο Life is Strange είναι ένα χαρακτηριστικό παράδειγμα παιχνιδιού που δεν πρέπει να κριθεί πριν δούμε τους τίτλους τέλους, και το λέμε αυτό γιατί ενώ έκανε μία πολύ δυναμική είσοδο με το πρώτο επεισόδιο, στη συνέχεια πιστέψαμε πως θα αναλωθεί γύρω από το "teen drama" της Max και της Chloe. Όμως, η Dontnod μάς διέψευσε με τον πιο ευχάριστο τρόπο. Η δύναμη της Max να χειρίζεται το χρόνο εξελίχθηκε από απλές πράξεις στο παρόν, σε πράξεις που μπορούσαν να επηρεάσουν όχι μόνο τις ζωές μερικών ατόμων, αλλά ολόκληρης της πόλης. Τα ταξίδια της στο χωροχρόνο μάς φέρανε αντιμέτωπους με μερικές πολύ δύσκολες αποφάσεις, οι οποίες είχαν ένα πραγματικό "βάρος" στη συνείδησή μας και έδιναν διαφορετική τροπή στην εξέλιξη της ιστορίας.\nΤο gameplay, τώρα, είναι σαφέστατα πιο διαδραστικό από αυτό που έχουμε συναντήσει σε ανάλογα παιχνίδια, όπως αυτά της Telltale ή το Heavy Rain. Δεν υπάρχουν τρομακτικές διαφορές, αλλά πολλά στοιχεία εξερεύνησης και μερικά γρίφων ή ακόμα και stealth μηχανισμών, είναι αρκετά για να διαφοροποιήσουν το παιχνίδι από τα υπόλοιπα της κατηγορίας, ώστε να δώσουν το αίσθημα στους χρήστες πως συμμετέχουν ενεργά στην ιστορία. Φυσικά είχαμε και παράπονα από το παιχνίδι γενικότερα, όπως τους πολλούς διαλόγους, όπου αναλωθήκαμε με άτομα που έδειχναν πως δεν είχαν καμία σύνδεση με την ιστορία, και συχνά είχαμε την εντύπωση πως ενώ ο "κόσμος καίγεται", εμείς ασχολούμασταν με εντελώς άσχετα πράγματα. Επίσης, δεν μπορούμε να ξεχάσουμε το κάκιστο lip sync, το οποίο συνέβαλε αρνητικά σε πολλές "φορτισμένες" στιγμές της σειράς.\n"Το Life is Strange είναι ένα παιχνίδι "συναισθημάτων" καθώς παίζει με το μυαλό μας και το πώς νιώθουμε."\nΗ μουσική και οι φωνές των χαρακτήρων, από την άλλη πλευρά, μας άφησαν τις καλύτερες δυνατές εντυπώσεις. Η μουσική πότε είχε αυτό το ανάλαφρο στυλ που ταίριαζε απόλυτα με το νεανικό χαρακτήρα των ηρώων και πότε έπαιρνε δραματικές τροπές, με έντονα μουσικά θέματα. Οι φωνές των ηθοποιών και το χρώμα τους ήταν εξαιρετικό, σε σημείο να ανατριχιάζουμε μόνο στο άκουσμά τους, καθώς όπως προαναφέραμε, το lip sync δε βοηθούσε καθόλου στη δημιουργία σωστής ατμόσφαιρας.\nΕν τέλει, το Life is Strange είναι ένα παιχνίδι "συναισθημάτων" καθώς παίζει με το μυαλό μας και το πώς νιώθουμε. Η ιστορία των δύο κοριτσιών και η εξέλιξη της φιλίας τους απέναντι σε κάθε αντιξοότητα βρίσκεται στο επίκεντρο του σεναρίου, ενώ παράλληλα διαδραματίζονται "εφιαλτικά" γεγονότα στην πόλη. Αυτά τα γεγονότα θα δοκιμάσουν τη φιλία των κοριτσιών και θα μας κάνουν να αναρωτηθούμε αν και εμείς οι ίδιοι θα μπορούσαμε να πάρουμε παρόμοιες αποφάσεις, διότι, ακόμα και σε ένα βιντεοπαιχνίδι δυσκολευτήκαμε να τις πάρουμε, παραμένοντας... μετέωροι με το χειριστήριο στα χέρια. Όσοι αναζητούν ένα διαφορετικό παιχνίδι, που βασίζεται περισσότερο στην ιστορία και την εξέλιξη των χαρακτήρων, και ενθουσιάστηκαν με παιχνίδια όπως το Bioshock Infinite ή ταινίες όπως το Donnie Darko, δεν πρέπει να το χάσουν.\nΔιαβάστε το review του 1ου επεισοδίου.\nΔιαβάστε το review του 2ου επεισοδίου.\nΔιαβάστε το review του 3ου επεισοδίου.\nΔιαβάστε το review του 4ου επεισοδίου.\nΈνα από τα καλύτερα δίωρα που βιώσαμε ποτέ!\nΑυτό το αίσθημα "κενού" που έχεις όπως όταν τελειώνεις ένα καλό βιβλίο...\nΑπο το πουθενά!\n$##$το που είναι αυτό το retail??\nΑριγκατό σκοτεινέ μου λόρδε..!\nΔε μπορώ να κάνω edit οπότε απαντώ στον εαυτό μου.\nΜόνο να μη δω κανένα Season Pass disk αλά Traveller Tales.\nΘα γίνω Suarez.........\nΩραίος man thanks!\nόλοι μιλάνε για εξαιρετικό τέλος!\nάντε δώστε το retail τώρα να το κάνω ένα rental\nΑνέβηκε πολλές θέσεις στην κατάταξη της wishlist μου. Απορώ πως κρατιέμαι τόσο καιρό\nΆντε ντε να κυκλοφορήσει σε δισκάκι!\nΤοσο καλο ρε φιλε? Με επεισες μπαγασα Κρητικε\nWishlisted και θα αγοραστεί πάραυτα σε μελλοντικό Steam Sale όλο το πακετάκι. Παρότι η τιμή του είναι ήδη μία χαρούλα, έχω γεμάτο πρόγραμμα από παιχνίδια αυτή τη περίοδο, οπότε μπορώ να περιμένω και να το πάρω σε πιο χαμηλή τιμή.\nΔεν υπάρχει λογική καμία... Περιμένουμε να τελειώσουν τα επεισόδια online για να το παίξουμε σε retail. Και να θέλεις να το κατεβάσεις, έχει γεμίσει ο δίσκος με Patches και παιχνιδάρες, που δεν υπάρχει χώρος για άλλα...\nΓια να μην υπάρχουν παρεξηγήσεις, το 10 αφορά το τελευταίο επεισόδιο και όχι όλη την σειρά.\nΑρθροιζοντας τις βαθμολογιες λοιπον απο ολα τα επεισοδια βγαινει ενα 8.3 στα 10. Και παλι ειναι πολυ καλο Σιγουρη αγορα απο εμενα.\nNαι, και εγώ στο μυαλό μου κάπου στο 8,5-9 το κατατάσσω.\nΕννοείται πως πρόκειται για παιχνιδάρα!!! Από αυτά που σου μένουν μάλιστα στη μνήμη.\nΠαιδιά είναι σίγουρο ότι θα βγει σε retail?\nΑν ναι τότε μπαίνει στην λίστα αγορών κατευθείαν !


Ο Σταμάτης Κραουνάκης για ένα μήνα ακόμη - Newpost.gr\nΟ Σταμάτης Κραουνάκης για ένα μήνα ακόμη στο Ίδρυμα Κακογιάννη\nΟ συνθέτης ανεβαίνει στη σκηνή για να πρωταγωνιστήσει μαζί με συνεργάτες του σε ένα show με τραγούδια από το θησαυροφυλάκιο της ψυχής και των ονείρων του.\nΔημοσίευση 18 Ιανουαρίου 2016, 17:25 / Ανανεώθηκε 18 Ιανουαρίου 2016, 17:25\nΌτι ο Σταμάτης Κραουνάκης δεν υπακούει στο κλισέ που θέλει τους δημιουργούς να αποφεύγουν τα φώτα της σκηνής, είναι γνωστό. Εδώ και χρόνια ξεδιπλώνει τα ταλέντα του ως showman σε μικρές και μεσαίες σκηνές, πλαισιωμένος από μια ομάδα ακούραστων συνεργατών. Και το κοινό τον ακολουθεί ακούραστα, ακριβώς επειδή δεν τσιγκουνεύεται το ταλέντο του.\nΗ φετινή του κατάθεση για την βραδινή μας διασκέδαση είναι ένα one man show με τίτλο «Όλα ένα –Φίλα με». Σε αυτό ο δημιουργός θα διατρέξει τρεις γενιές τραγούδια με άξονα τον έρωτα, τραγούδια που, όπως λέει ο ίδιος, θα έπαιρνε μαζί του για ένα παγκόσμιο ταξίδι.\nΟι μουσικοί: Άρης Βλάχος (μουσική διεύθυνση, πλήκτρα), Βάϊος Πράπας (λαϊκά έγχορδα, κιθάρα), Γιώργος Ταμιωλάκης (βιολοντσέλο)\nΟι πέντε αγγέλοι συμπαραστάτες: Χρήστος Γεροντίδης, Σάκης Καραθανάσης, Κώστας Μπουγιώτης, Γιώργος Στιβανάκης και ο Χάρης Φλέουρας.\nΟι ήρωες των παρασκηνίων:\n«Όλα ένα –Φίλα με», Ίδρυμα Μιχάλης Κακογιάννης, Πειραιώς 206, Ταύρος, Αθήνα. Ημέρες και ώρες παραστάσεων: Κάθε Παρασκευή και Σάββατο, στις 21:00, έως το Σάββατο 27 Φεβροαρίου 2016. Τιμές εισιτηρίων: (προπώληση) 10 ευρώ, (ταμείο) 17 ευρώ. Εισιτήρια προπωλούνται στα ταμεία του Ιδρύματος Δευ-Παρ 11:00 - 14:00 και τα απογεύματα μία ώρα πριν την παράσταση. Προπώληση εισιτηρίων στο τηλ. 210 3418579, Δευ-Παρ 11:00 - 14:00, στην ιστοσελίδα του ιδρύματος www.mcf.gr, στα εκδοτήρια Ticket Services Πανεπιστημίου 39 (Στοά Πεσματζόγλου) και σε επιλεγμένα καταστήματα Forthnet (Πειραιά, Καλλιθέας -Θησέως), Αιγάλεω, Συντάγματος, Γλυφάδας, Αμαρουσίου. Αγίου Δημητρίου, Νέας Σμύρνης).


Μήπως ωφελούν οι ασθένειες και οι δοκιμασίες; | proseuxi.gr\nΑρχική » Διαφορα » Μήπως ωφελούν οι ασθένειες και οι δοκιμασίες;\nτου πατρός Βασίλειου Καλλιακμάμη\nα) Ο άνθρωπος επιθυμεί πάντοτε να αποφεύγει ο,τιδήποτε προκαλεί πόνο και οδύνη. Αντιστέκεται σε ότι επιφέρει θλίψεις και δοκιμασίες. Και η επιθυμία αυτή ανταποκρίνεται προφανώς στη φύση του ανθρώπου και τη θεία καταγωγή του, αφού δμιουργήθηκε εξαρχής «κατ’ εικόνα και καθ’ ομοίωσιν» Θεού, αυτεξούσιος και ελεύθερος, δίκαιος και πνευματοφόρος, πρόσωπο μοναδικό και ανεπανάληπτο. Πλάσθηκε για τη ζωή κι όχι για το θάνατο, ενώ παράλληλα χορηγήθηκε σε αυτόν η δυνατότητα μετοχής στην αφθαρσία και τη μακαριότητα, στη ζωή του Τριαδικού Θεού της αγάπης.\nγ) Όμως, στο διάστημα της παρούσας ζωής δίδεται η ευκαιρία να ξεπεραστούν και να αξιοποιηθούν θετικά τα λυπηρά της ζωής. Δηλαδή, να γίνουν αφορμή αυτογνωσίας, πηγή δημιουργικής δράσης και αφετηρία ισχυροποίησης της θέλησης για αναζήτηση του αρχαίου κάλλους, του απολεσθέντος παραδείσου. Οι θλίψεις και οι δοκιμασίες εάν αξιοποιηθούν θετικά, ελευθερώνουν από τις συνέπειες της πτώσεως. Αυτό όμως γίνεται με ασκητικά αθλήματα που έλκουν τη θεία χάρη στην καρδιά του χριστιανού.\nστ) Εκπλήσσει το γεγονός, ότι ο θείος Απόστολος λίγο πιο κάτω δεν καυχιέται τόσο για τη θαυμαστή γεύση του παραδείσιου κάλλους, όσο για τον «σκόλοπα» της σαρκός του και τις «ασθένειές» του. Γράφει: «Για να μην υπερηφανεύομαι, ο Θεός μου έδωσε ένα αγκάθι στο σώμα μου, έναν υπηρέτη του σατανά να με ταλαιπωρεί, ώστε να μην υπερηφανεύομαι. Γι’ αυτή την αρρώστια τρεις φορές παρεκάλεσα τον Κύριο να τη διώξει από πάνω μου. Η απάντησή του ήταν, Σου αρκεί η χάρη μου, γιατί η δύναμή μου φανερώνεται στην πληρότητά της μέσα σ’ αυτή την αδυναμία σου. Και καταλήγει: Γι’ αυτό χαίρομαι για τα παθήματά μου, τις βρισιές, τις θλίψεις, τους διωγμούς και τις πιέσεις που πέρασα για χάρη Του. “Όταν γαρ ασθενώ, τότε δυνατός ειμί”» (12,10).\nη) Στις μέρες μας ζούμε σε πρωτόγνωρες συνθήκες. Μήπως όλα αυτά που βιώνουμε πρέπει να μας συνεφέρουν από το θρησκευτικό μας βόλεμα και με ολοκάρδια μετάνοια και ταπείνωση να αναζητήσουμε αυθεντικές κι όχι επιφανειακές μορφές πνευματικής ζωής; Ο Απόστολος Παύλος και οι άγιοι του Θεού μπορούν να γίνουν οδοδείκτες στην πορεία μας για την ανάκτηση της θείας Χάριτος. Αρκεί να συνέλθουμε και να δούμε τον έσω άνθρωπο, να λαμπικάρουμε τις καρδιές μας από το «ειδεχθές προσωπείο των παθών», για να βγούμε στη «λιακάδα του Θεού».\nΣχετικά άρθρα με «Μήπως ωφελούν οι ασθένειες και οι δοκιμασίες;»:\nασθενεις Βασίλειος Καλλιακμάνης Διαφορα Χριστιανικα δοκιμασιες\n4 Οκτωβρίου 2021 - 22:36


6H ATHENS FLYING WEEK, THE AMAZING AIR SHOW! – MyLandingRunway\nAthens, Greek Landings, Tips, Travel thoughts and tips Σεπτέμβριος 14, 2017 Σεπτέμβριος 27, 2017\nΕάν, όπως και εγώ, αγαπάς ο,τιδήποτε έχει να κάνει με πτήσεις και αεροπλάνα, τότε δες που πρέπει να είσαι το σαββατοκύριακο 16 και 17 Σεπτεμβρίου!\nΣτην αεροπορική βάση της Τανάγρας, όπως και πέρυσι, θα λάβει χώρα η 6η Athens Flying Week, η μεγαλύτερη αεροπορική επίδειξη της Ελλάδας. Οι εκδηλώσεις θα κορυφωθούν και ο τίτλος του αρτιότερου Αirshow της Νοτιοανατολικής Ευρώπης, θεσμό πλέον στη διεθνή αεροπορική κοινότητα θα επαληθευτεί.\nΗ φετινή επίδειξη υπόσχεται να είναι ακόμη πιο δυναμική, πιο λειτουργική και φιλική για τους θεατές. Θα ειναι πλούσια σε συμμετοχές και θέαμα, καθώς θα φιλοξενήσει πτητικά σχήματα εννέα χωρών της Ευρώπης και της Αμερικής. Συγκεκριμένα, ανάμεσα σε άλλες, μέρος θα λάβουν οι χώρες Πολωνία, Βέλγιο, Σουηδία, Ιταλία, Ελβετία και φυσικά η Ελλάδα. Επίσης, θα υπάρξουν διάφορες εκπλήξεις πτητικών συνδυασμών.\nΜπορείς να δεις όλες τις πληροφορίες αναλυτικά στο Δελτίο Τύπου AFW 2017.\nairshow, athens, athens flying week, αεροπορικες επιδειξεις, ταναγρα\nPrevious articleΤΑ GOOGLE FLIGHTS ΔΙΑΘΕΣΙΜΑ ΚΑΙ ΣΤΗΝ ΕΛΛΑΔΑ\nNext articleΕΞΕΡΕΥΝΩΝΤΑΣ ΤΗΝ ΥΠΕΡΟΧΗ ΝΑΞΟ- ΤΙ ΝΑ ΔΕΙΣ ΚΑΙ ΤΙ ΝΑ ΚΑΝΕΙΣ


Συνάντηση φορέων στην ΠΕ Βοιωτίας για τους απόρους – viotianet.gr\nΣτόχος του προγράμματος, όπως επεσήμανε ο κ. Χειμάρας, είναι να υπάρχει υλική και συμβουλευτική ενίσχυση των απόρων. Συγκεκριμένα, θα χρηματοδοτηθούν δράσεις σε τρόφιμα, ρουχισμό, παιδικά παιχνίδια και θα υπάρξει ψυχοκοινωνική υποστήριξη ως προς το συμβουλευτικό κομμάτι με στόχο να ενισχυθούν όλοι οι άποροι.\nΟι ωφελούμενοι για το πρόγραμμα σύμφωνα με τις προδιαγραφές που υπάρχουν μέχρι σήμερα είναι εκείνοι που βρίσκονται στα όρια της ακραίας φτώχειας. Ενώ, «αναμένεται εξειδίκευση από το υπουργείο ώστε να δοθούν και άλλα κριτήρια», τόνισε ο κ. Χειμάρας.\nΗ Αντιπεριφερειάρχης Βοιωτίας κ. Φανή Παπαθωμά μιλώντας για συνάντηση που πραγματοποιήθηκε στο Διοικητήριο Βοιωτίας ανέφερε: «Αυτήν την στιγμή δημιουργείται στην ΠΕ Βοιωτίας μια ισχυρή σύμπραξη έτσι ώστε να διεκδικήσει τους απαραίτητους πόρους από την Ευρωπαϊκή Ένωση.\nΤο συγκεκριμένο πρόγραμμα έχει «ομπρέλα» την Περιφέρεια Στερεάς Ελλάδας και στην ΠΕ Βοιωτίας το θέμα θα χειριστεί ο αρμόδιος Αντιπεριφερειάρχης Υγείας ο κ. Κώστας Μπακομήτρος μαζί με την διεύθυνση της έδρας μας».\nPrevious: Σύγκρουση Φ/Γ πλοίων στήν Αντίκυρα\nNext: Μήνυση για συκοφαντική δυσφήμιση, από τον Δήμαρχο Αλιάρτου- Θεσπιέων Γ. Ντασιώτη κατά του επικεφαλής της “Λαϊκής Συσπείρωσης” Φ. Σαγάνα


PROGNOSTIKA STOIXIMATOS - BET TIPS -NEWS: ΠΑΝΑΘΗΝΑΪΚΟΣ – «Η ανακοίνωση απομένει για Νίνη και Μάντσεστερ Γ.»\nΠΑΝΑΘΗΝΑΪΚΟΣ – «Η ανακοίνωση απομένει για Νίνη και Μάντσεστερ Γ.»\n«Απομένει μόνο η ανακοίνωση για τη μεταγραφή του Σωτήρη Νίνη από τον Παναθηναϊκό στη Μάντσεστερ Γιουνάιτεντ». Αυτό τουλάχιστον πιστεύουν οι Ιταλοί, καθώς με νέα δημοσιεύματα την Κυριακή θεωρούν δεδομένη τη συμφωνία Παναθηναϊκού και Μάντσεστερ Γ. για την πώληση του «Ελ Νίνιο».\nΣύμφωνα λοιπόν με αυτά, Παναθηναϊκός και Γιουνάιτεντ «τα μιλήσανε και τα συμφωνήσανε» σε όλες τις λεπτομέρειες για τη μεταγραφή του 20χρονου μεσοεπιθετικού, ο οποίος ήταν στο στόχαστρο και της Ρόμα. Εξ ου και το ενδιαφέρον των Ιταλών για το που θα πάει, αν πάει, ο Νίνης...


Στα κόκκινα ο Κοτανίδης – RedNews – Τα ερυθρόλευκα νέα\nΣτα κόκκινα ο Κοτανίδης\nΤην εστία του Ολυμπιακού θα υπερασπίζεται την νέα σεζόν ο Κώστας Κοτανίδης, με τους “ερυθρόλευκους” να ανακοινώνουν την συμφωνία τους με τον διεθνή γκολκίπερ.\nΟ ΟΛΥΜΠΙΑΚΟΣ Σ.Φ.Π., ανακοινώνει την έναρξη της συνεργασίας του με τον Κώστα Κοτανίδη. Ο Έλληνας διεθνής τερματοφύλακας (ημ. γέννησης, 7/2/1992) υπέγραψε το νέο του συμβόλαιο και εντάσσεται στο ρόστερ της ομάδας Χάντμπολ Ανδρών.\nΣτις πρώτες του δηλώσεις ως αθλητής του Ολυμπιακού, ο Κώστας Κοτανίδης ανέφερε στο olympiacossfp.gr τα εξής:\n«Είμαι πολύ χαρούμενος που πλέον ανήκω στην οικογένεια του Ολυμπιακού και θα συνεργαστώ ξανά με πρώην συμπαίκτες και φίλους. Το πρότζεκτ που μου παρουσιάστηκε καθώς και το υπάρχον δυναμικό της ομάδας, μου προκαλεί αισιοδοξία για την φετινή μας πορεία. Είμαι πεπεισμένος ότι θα δουλέψουμε σκληρά εντός και εκτός γηπέδου για να φέρουμε εις πέρας του στόχους που θα θέσουμε σαν ομάδα. Κλείνοντας, θα ήθελα να ευχηθώ καλή αγωνιστική χρονιά με γεμάτα γήπεδα».\nΑνακοίνωση Ολυμπιακού κατά Παπασταμάτη


Συνταγές : Κοτοσαλάτα ολίγον αλκοολική\nΚΟΤΟΣΑΛΑΤΑ ΟΛΙΓΟΝ ΑΛΚΟΟΛΙΚΗ\n4 κουτ. γλυκού λικέρ Grand Marnier\nκοτοσαλάτα, σαλάτα, σαλάτες, κοτόπουλο, στήθος, κοτόπουλου, μαγιονέζα, κέτσαπ, ketchup, λικέρ, grand, marnier, μοσχοκάρυδο, ντρέσινγκ\nΒράζουμε ένα στήθος κοτόπουλου σε λίγο αλατισμένο νερό (προσοχή το κρέας να είναι όσο το δυνατόν λευκό) για περίπου 20 λεπτά.\nΤο βγάζουμε και το αφήνουμε να κρυώσει λίγο. Με τα χέρια μας το χωρίζουμε κατά μήκος των ινών στα πιο μικρά κομμάτια που μπορούμε. Βάζουμε αλάτι, πιπέρι, μοσχοκάρυδο και ανακατεύουμε πάλι με τα χέρια ώστε να πάνε παντού.\nΣε ένα μπωλ βάζουμε μαγιονέζα και κέτσαπ με τέτοια αναλογία ώστε μετά το ανακάτεμα η σως που θα βγει να έχει την πυκνότητα ενός ντρέσινγκ σαλάτας.\nΠροσθέτουμε το λικέρ και ανακατεύουμε ώσπου να γίνει ένα σώμα. Τότε το χύνουμε σε ένα βαθύ μπωλ όπου έχουμε βάλει τις ψύχες από το κοτόπουλο και ανακατεύουμε για να γίνει και αυτό ομοιόμορφο υλικό.\nΦυλάσσεται στο ψυγείο και σερβίρεται κατά προτίμηση κρύο.


ΑΣΕΠ: Νέα προκήρυξη για 270 μόνιμους τελωνειακούς - Gatanews\nΝέα προκήρυξη μέσω ΑΣΕΠ για την πρόσληψη 270 μόνιμων τελωνειακών στην ΑΑΔΕ προωθούν τα συναρμόδια υπουργεία με ΚΥΑ.\nΣύμφωνα με την κατανομή των θέσεων που προβλέπει η (ΚΥΑ) κοινή υπουργική απόφαση, θα επιλεγούν 150 της κατηγορίας ΠΕ, 80 πτυχιούχοι ΤΕΙ και 40 απόφοιτοι Λυκείου/ΙΕΚ (ΔΕ)\nΗ διαδικασία επιλογής των υποψηφίων από το ΑΣΕΠ θα γίνει κατά τα πρότυπα των προκηρύξεων «Κ» με βάση τα τυπικά προσόντα των υποψηφίων (τίτλοι σπουδών κ.λπ.), ενώ κριτήριο μοριοδότησης θα αποτελέσει και η εμπειρία σε δημόσιο ή ιδιωτικό τομέα.\nΚατηγορίες – Προσοντολόγιο\nΟι υπάλληλοι του κλάδου ΠΕ Τελωνειακών (με πτυχίο Νομικής) απασχολούνται κυρίως με την ερμηνεία και την εφαρμογή της τελωνειακής νομοθεσίας. Τον έλεγχο των παραστατικών/στοιχείων που αφορούν στη σωστή εκτέλεση εργασιών που αναφέρονται σε θέματα διεκπεραίωσης των διαπιστούμενων παραβάσεων και λαθρεμποριών της τελωνειακής, δασμολογικής, φορολογικής και λοιπής νομοθεσίας. Τη διαχείριση θεμάτων είσπραξης δημοσίων εσόδων, καθώς και τις αντικρούσεις επί ανακοπών, προσφυγών ή λοιπών ενδίκων μέσων, που ασκούνται από φορολογουμένους ή οφειλέτες του Δημοσίου και την τήρηση όλων των διαδικασιών για τη διασφάλιση των συμφερόντων του Δημοσίου.\nΟι υπάλληλοι του κλάδου ΠΕ Τελωνειακών (με διοικητικά – οικονομικά πτυχία) απασχολούνται κυρίως με την τήρηση της τελωνειακής νομοθεσίας. Τον καθολικό/δειγματοληπτικό έλεγχο διακινούμενων προσώπων και αγαθών και επαλήθευση των δηλωθέντων στοιχείων. Την ορθή δασμολογική κατάταξη και τον καθορισμό δασμολογητέας αξίας των εμπορευμάτων. Τη βεβαίωση των δασμοφορολογικών και λοιπών επιβαρύνσεων. Τη βεβαίωση οφειλών μετά από έλεγχο.\nΟι υπάλληλοι του κλάδου ΠΕ Τελωνειακών (με πτυχίο Στατιστικής) απασχολούνται κυρίως με τη συλλογή, την ανάλυση, την επεξεργασία και την αξιοποίηση των στατιστικών δεδομένων και δεικτών απόδοσης στο πλαίσιο της Διοίκησης μέσω Στόχων. Ανάπτυξη/συντήρηση των βάσεων δεδομένων, καθώς και στατιστική παρακολούθηση, επεξεργασία και ανάλυση των δεδομένων που υποστηρίζουν τους στρατηγικούς στόχους και τις επιμέρους επιχειρησιακές δράσεις της Αρχής.\nPrevious Ειδική Αγωγή: Αυτοί είναι οι 1.040 που διορίζονται μόνιμα μέσω ΑΣΕΠ\nNext ΑΣΕΠ: Νέα προκήρυξη για μονίμους εκπαιδευτικούς (2ΓΔ 2020)


Δυσκολεύτηκε απέναντι στον Κολοσσό ο Παναθηναϊκός, 72-71 στη Ρόδο - istioforos news Δυσκολεύτηκε απέναντι στον Κολοσσό ο Παναθηναϊκός, 72-71 στη Ρόδο - istioforos news\nΑρχική > ΑΘΛΗΤΙΚΑ > Δυσκολεύτηκε απέναντι στον Κολοσσό ο Παναθηναϊκός, 72-71 στη Ρόδο\nΑΘΛΗΤΙΚΑ - Δημοσιεύτηκε, 1 Ιαν 2018 - 1:34 π.μ.\nΔυσκολεύτηκε απέναντι στον Κολοσσό ο Παναθηναϊκός, 72-71 στη Ρόδο\nΟι «πράσινοι» έπαιξαν με τη φλόγα, αλλά τελικά επικράτησαν και αποχαιρέτησαν το 2017 με χαμόγελο\nΣτο «Βενετόκλειο» διεξήχθη ένα από τα πιο αμφίρροπα ματς του πρωταθλήματος, με τον Κολοσσό Ρόδου να βάζει... πολύ δύσκολα στον Παναθηναϊκό μέχρι να φτάσει στην τελική επικράτηση με 72-71.\nΈνα παιχνίδι το οποίο θα μπορούσε να είχε γείρει και στη μεριά των γηπεδούχων αφού κρίθηκε -κυριολεκτικά- στις λεπτομέρειες. Παρόλα αυτά η επιστροφή του Νικ Καλάθη στο «πράσινο» ρόστερ στέφθηκε με επιτυχία, αν και στο τέλος λίγο έλειψε να γίνει ο μοιραίος της ομάδας. Έχασε τη μπάλα μέσα από τα χέρια του, αλλά ο Γκρίφιν που ήταν ο καλύτερος των γηπεδούχων κατάφερε να... αστοχήσει σε λέι απ (γιατί... περί κατορθώματος πρόκειται) στα 29'' με το σκορ στο 72-71 υπέρ των «πρασίνων».\nΟ Καλάθης που τελείωσε το ματς με 6 πόντους, 10 ασίστ, 8 ριμπάουντ ήταν άστοχος στα 5'' πριν από το τέλος αλλά και πάλι ο Γκρίφιν δεν έκανε σωστή επιλογή και πέταξε τη μπάλα από το κέντρο του γηπέδου.\nΝωρίτερα ο Κολοσσός είχε προηγηθεί και με 66-59 στα 04:44 πριν από το τέλος, αλλά ένα σερί 10-0 του Παναθηναϊκού γύρισε το ματς και έγινε ντέρμπι μέχρι και το τελευταίο δευτερόλεπτο. Ο Γκιστ ήταν ο καλύτερος του Παναθηναϊκού, ο Αντετοκούνμπο βοήθησε στις δύο πλευρές του παρκέ, ο Σίνγκλετον στηρίχθηκε στις βολές, ενώ ο Ρίβερς ευστόχησε σε ένα μεγάλο τρίποντο για το 66-69. Στην πλευρά του Κολοσσού υπήρχαν σοβαρά παράπονα για την διαιτησία, ειδικά στο τέταρτο δεκάλεπτο.\nΟ Κολοσσός εκμεταλλεύτηκε το έπακρο τη χαλαρότητα του Παναθηναϊκού και με ένα επιμέρους 24-6 κατάφερε να μετατρέψει το -10 (23-33) σε +8 (47-39) με τους Γκρίφιν και Ουέαρ να αποτελούν τον μεγάλο μπελά των «πρασίνων». Είναι χαρακτηριστικό ότι στην 3η περίοδο ο Κολοσσός σημείωσε ένα καλάθι λιγότερο (27π.) από όλους τους πόντους του πρώτου ημιχρόνου! Δείγμα των όσων συνέβησαν στο ξεκίνημα της τρίτης περιόδου, με τους Ροδίτες να είναι τα... απόλυτα αφεντικά του αγώνα. Ακόμα και έτσι, ο Παναθηναϊκός κατάφερε να μειώσει στον πόντο (47-46), ωστόσο οι γηπεδούχοι είχαν τα ψυχικά αποθέματα για να διατηρήσουν τα ηνία του αγώνα.\nΛίγο-πολύ το πρώτο ημίχρονο έμοιαζε περισσότερο με... αγγαρεία και λιγότερο με παιχνίδι μπάσκετ. Με σβηστές τις μηχανές ο Παναθηναϊκός προσπαθούσε να κρατήσει τα ηνία στο σκορ, με τον Κολοσσό να ήταν ανταγωνιστικός και να έβαζε απαγορευτικό στις «πράσινες» προσπάθειες προκειμένου να ανοίξει η ψαλίδα της διαφοράς.\nΦυσικά το ευχάριστο νέο για τον Τσάβι Πασκουάλ αποτέλεσε η επιστροφή του Νικ Καλάθη στην ενεργό δράση, ο οποίος στο πρώτο ημίχρονο είχε προλάβει να μοιράσει 4 ασίστ και να μαζέψει άλλα τόσα ριμπάουντ. Αν μη τι άλλο με την παρουσία του στο παρκέ, η επιθετική λειτουργία του Παναθηναϊκού ήταν καλύτερη με αποτέλεσμα να φτάσει ο δείκτης του σκορ στο +10 (33-23) τρία λεπτά πριν από το τέλος του ημιχρόνου (33-29).\nΤο σίγουρο ότι η εικόνα του αγώνα ύστερα από τα δύο πρώτα δεκάλεπτα παρέπεμπε σε... ματς «να τελειώνουμε, να κάνουμε ρεβεγιόν» με τον Παναθηναϊκό να έχει 12/26 σουτ και τον Κολοσσό 13/32. Τα περισσότερα ήταν πάνω σε άμυνες και χωρίς να υπάρχει σωστό διάβασμα της αντίπαλης άμυνας. Ο Γκιστ με 7 πόντους ήταν εκείνος που είχε ξεχωρίσει περισσότερο στο πρώτο μισό του αγώνα, ενώ ο Ματ Λοτζέσκι (7π., 3ρ., 2ασ.) ήταν σταθερά καλός και στις δύο πλευρές του παρκέ. Στον αντίποδα, οι Ουέαρ (8π., 3/4σ.) και Γκρίφιν (8π., 4/9σ.) ήταν εκείνος που έβαζε τα περισσότερα προβλήματα στον Τσάβι Πασκουάλ.\nΝΙΚΗΣΕ ΓΙΑΤI: Είχε την ψυχραιμία για να γυρίσει το ματς στο τελευταίο δεκάλεπτο, βρήκε σωστές λύσεις στην επίθεση δίχως να πιάσει... πανικό τους παίκτες του Πασκουάλ, ενώ οφείλει πολλά στον... Γκρίφιν για το χαμένο λέι απ στα 29''.\nΕΚΑΝΑΝ ΤΗ ΔΙΑΦΟΡΑ: Οι Τζέιμς Γκιστ (14π., 4/6δίπ., 6/7 β., 2ρ., 2κλ., 1τ.), Ματ Λοτζέσκι (12π., 3/4δίπ., 2/3τρίπ., 4ασ., 3ρ., 1κλ.) ήταν οι πιο σταθεροί παίκτες του Παναθηναϊκού, με τον Νικ Καλάθη να κάνει όλες τις δουλειές (6π., 10ασ. 8ρ.) αν και έλειψε να γίνει ο μοιραίος.\nΠΕΡΑΣΑΝ ΚΑΙ ΔΕΝ ΑΚΟΥΜΠΗΣΑΝ: Ο Μπρέι ήταν η... παραφωνία του Κολοσσού αφού έμεινε στο «μηδέν» με 0/5 σουτ ωστόσο μοίρασε 5 τελικές πάσες.\nΣΗΜΕΙΟ – ΚΛΕΙΔΙ: Τη στιγμή που ο Παναθηναϊκός κατάφερε να σημειώσει ένα σερί 10-0 μετατρέποντας το -7 (66-59 στο 36') σε +3 (66-69 στο 38') με αποτέλεσμα να γυρίσει το ματς και να φτάσει στην τελική επικράτηση.\nΑΦΑΝΗΣ «ΗΡΩΑΣ»: Ο Θανάσης Αντετοκούνμπο (7π., 2/4δίπ., 1/1τρ., 4ρ., 1ασ., 1τ.) ήταν πολύ καλός τόσο στην άμυνα, όσο και στην επίθεση, ενώ έβαλε στο τέλος την υπογραφή με ένα κρίσιμο επιθετικό ριμπάουντ στο 1:20 πριν από το τέλος.\nΗ ΦΑΣΗ ΤΟΥ ΑΓΩΝΑ: Το άστοχο λέι απ του Γκρίφιν στα 29'' πριν από το τέλος με το σκορ στο 72-71 υπέρ του Παναθηναϊκού. Ο Αμερικανός αστόχησε εξ επαφής με το καλάθι και έχασε την ευκαιρία να σπρώξει τον Κολοσσό σε μια τεράστια νίκη.\nTI ΠΕΤΑΝΕ: Ο Κολοσσός τα 18/40 δίποντα ενώ ο Παναθηναϊκός τα 19 λάθη και το χαμηλό ποσοστό στα τρίποντα (5/16 και 31%)\nΤα δεκάλεπτα: 12-19, 29-33, 56-54, 71-72\nItem Reviewed: Δυσκολεύτηκε απέναντι στον Κολοσσό ο Παναθηναϊκός, 72-71 στη Ρόδο Rating: 5 Reviewed By: istioforos news


Τι εξευτελισμός είναι αυτός που ζω; Πού στο καλό με ανακάλυψαν όλοι αυτοί οι μυστηριώδεις, αδιάκριτοι, ενοχλητικοί τύποι και δεν λένε να με αφήσουν σε ησυχία; Και τι τους κάνει να θεωρούν ότι, αν αυτή τη στιγμή υπάρχει ένα χάπι κατάλληλο για την περίπτωσή μου, αυτό είναι, χωρίς δεύτερη σκέψη, το Βιάγκρα; Το ηλεκτρονικό ταχυδρομείο μου, γεμάτο από τα μηνύματά τους – κατεβατά ατελείωτα που καταφθάνουν κατά δεκάδες κάθε μέρα: «Επιτέλους! Το πρόβλημά σου απέκτησε τη λύση του: Βιάγκρα» και «δεν χρειάζεται πια να την αποφεύγεις. Με το Βιάγκρα θα την κάνεις πάλι δική σου» και «με πέντε κουτιά Βιάγκρα, δώρο είκοσι σούπερ ανθεκτικά προφυλακτικά με γεύση μπουρνέλας». Αυτά τα... απειλητικά μηνύματα αποτελούν τον κύριο όγκο της καθημερινής αλληλογραφίας μου και στα δύο e-mail μου. Σε εκείνο της δουλειάς και στο προσωπικό μου. Και καλά, το e-mail της δουλειάς δημοσιεύεται φαρδύ-πλατύ κάθε εβδομάδα στις σελίδες του περιοδικού και όποιος θέλει το χρησιμοποιεί: για να με βρίσει, για να με ξαναβρίσει, για να μου πουλήσει τάπερ, για να με βρίσει εκ νέου, αν δεν εκτονώθηκε τις δύο πρώτες φορές. Αλλά το προσωπικό μου e-mail, το οποίο έχω δώσει σε ελάχιστους φίλους, πώς έπεσε στα χέρια τους; Να υποθέσω ότι κάποιος από τους δικούς μου διαδίδει τερατώδεις φήμες για το άτομό μου;\nΗ αρχή έγινε από το e-mail του γραφείου. ΄Ενα μουντό, μελαγχολικό, σχεδόν λονδρέζικο πρωινό του περασμένου χειμώνα, ενώ έπινα ανυποψίαστος το τσάι μου τσεκάροντας τα μηνύματά μου και παρακολουθώντας τον ηρωικό Αυτιά να διαβεβαιώνει τους συνταξιούχους αυτής της χώρας ότι θα είναι πάντοτε στο πλευρό τους και θα αγωνίζεται μαζί τους κόντρα στα συμφέροντα των μεγάλων, εμφανίστηκε στην οθόνη του υπολογιστή μου μια κάποια Τζέιν, η οποία γνώριζε το πρόβλημά μου, όπως μου αποκάλυψε, και είχε τη λύση. Το μόνο που έπρεπε να κάνω ήταν να στείλω μια επιταγή με μερικές δεκάδες ευρώ στην εταιρεία της και τα Βιάγκρα των ονείρων μου θα έρχονταν στο σπίτι μου, ταχυδρομικώς, σε «διακριτική συσκευασία», μη μας πάρει είδηση η γειτονιά και χάσει κάθε ιδέα. Από τη μία δεν θέλησα να την πληγώσω, από την άλλη δεν είχα καμία όρεξη να ανοίξω παρτίδες με μια κοπέλα που τη λένε Τζέιν... Ποτέ δεν της απάντησα, ποτέ δεν της είπα ότι δεν με ενδιέφεραν ούτε η εταιρεία της ούτε το Βιάγκρα της. ΄Οσο όμως την αγνοούσα τόσο εκείνη γινόταν πιο πιεστική. Το καθημερινό e-mail της έγινε γρήγορα δύο καθημερινά e-mail, τα δύο τρία, τα τρία τέσσερα... Πρόκειται για την πιο επίμονη γυναίκα που έχω γνωρίσει στη ζωή μου.\nΞαφνικά, παράλληλα με την Τζέιν, άρχισαν να με βομβαρδίζουν με μηνύματα που εξήραν τις αρετές του Βιάγκρα και μια Σούζαν («Χαμογέλα! Έχω αυτό που θα σου δώσει πίσω τη χαμένη αυτοπεποίθησή σου!») και μια Πάτσι («Ατελείωτη ευχαρίστηση μόνο με 50 ευρώ, για εσένα και την παρτενέρ σου, φίλε») και ένας Τζον από το Βανκούβερ (!), ο οποίος ήξερε πολύ καλά τι περνούσα (τι;) και ήταν πρόθυμος να μου δείξει «τον μοναδικό τρόπο να ξαναγίνεις ο άντρας που ήσουν. Ακολούθα το παράδειγμά μου και ζήσε πάλι έντονα!». Μέσα σε όλα άρχισα να λαμβάνω και μηνύματα στα ρωσικά (!), στα οποία η μοναδική λέξη που γραφόταν με λατινικά στοιχεία και την οποία μπορούσα να διαβάσω ήταν η λέξη Viagra. ΄Ωστε είχαν φτάσει ως τις στέπες της Σιβηρίας τα μαντάτα για την κατάντια μου; ΄Ωστε είχα γίνει περίγελος ακόμη και στο Νοβοσιμπίρσκ; (Εννοείται ότι το ταξιδάκι με τον Υπερσιβηρικό, που με τόση όρεξη οργάνωνα, ματαιώθηκε, χωρίς δεύτερη σκέψη).\nΚουρελιασμένος ψυχολογικά αλλά και απαυδισμένος από την ανίερη επίθεση που δεχόμουν, σταμάτησα να χρησιμοποιώ το e-mail του γραφείου και άνοιξα ένα δεύτερο, το οποίο γνωστοποίησα μόνο στους πολύ δικούς μου ανθρώπους. Για περίπου έναν μήνα νόμισα ότι με αυτόν τον τρόπο την είχα σκάσει στην Τζέιν, στην Πάτσι... Όχι όμως και στον σατανικό Τζον από το Βανκούβερ. Εκείνος, την τέταρτη εβδομάδα λειτουργίας της νέας διευθύνσεώς μου και ενώ ετοιμαζόμουν να οργανώσω ένα λαμπρό αντι-Βιάγκρα πάρτι, με ξετρύπωσε: «Hi, Kosmasvidos! Το Βιάγκρα τώρα ακόμη πιο φθηνό, στη συσκευασία-γίγας των 300 χαπιών!». Δεν πρόφτασα να σκεφτώ την προσφορά του και έκανε την εμφάνισή της μια Ροζάνα, για να μου προσφέρει «το φυσικό Βιάγκρα των Μάγιας, από αποξηραμένα φύκια της λίμνης Κάκα Τίτι και κεντρί σκορπιού του Μίτσου Πάτσου». Ακολούθησε η Σάντρα, η οποία μου πρότεινε εκτός από το Βιάγκρα να δοκιμάσω και έναν «επαναστατικό μεγεθυντή πέους με άμεσα αποτελέσματα». Με ξαναβρήκαν και η Σούζαν και οι Ρώσοι... Προχθές δε, κάποια Τσεν Για Τσουγκ με ενημέρωσε με μήνυμά της ότι όλο το Πεκίνο συζητά όχι για τους επικείμενους Ολυμπιακούς (όπως εσφαλμένα νομίζετε), αλλά για τη στυτική δυσλειτουργία μου, πληροφορώντας με ταυτοχρόνως ότι οι πρόγονοί της γνώριζαν τη λύση του προβλήματός μου εδώ και αιώνες και ότι εκείνη ήταν πρόθυμη να τη μοιραστεί μαζί μου «μόνο με 120 δολάρια». Η Τσεν Για Τσουγκ δεχόταν και τραπεζική επιταγή και πιστωτική κάρτα. Επιπλέον, με διαβεβαίωνε ότι με το δικό της «ακίνδυνο κινέζικο Βιάγκρα», το οποίο παρασκευαζόταν από σκόνη αποξηραμένης νυχτερίδας, δεν θα είχα τις παρενέργειες (πονόλαιμος, ποδάγρα, ωτίτιδα, γυναικομαστεία, ανατριχίλες στους αστραγάλους κτλ.) που θα μου προκαλούσε το Βιάγκρα της Σούζαν.\nΣήμερα το πρωί, εκτός από τις συνηθισμένες επιστολές που βρίσκω στη θυρίδα μου – μια πρόβλεψη καιρού, το ωροσκόπιό μου, «τα τυχερά νούμερα της ημέρας», «το ποίημα της ημέρας» και κάτι σατιρικά βιντεάκια του YouΤube που μου στέλνει ένας φίλος –, βρήκα μια μεγάλη προσφορά της Τσεν Για Τσουνγκ, η οποία είχε ρίξει την τιμή του σωτήριου προϊόντος από τα 120 στα 60 ευρώ. Λίγο αργότερα, όμως, σε ένα άλλο μήνυμα, η Γιουν Χα Τσι (νέα γνωριμία αυτή) πωλούσε το ίδιο ακριβώς προϊόν με 40 ευρώ! Η δε Συλβάνα, στην παρθενική (λέμε τώρα...) εμφάνισή της στο ηλεκτρονικό ταχυδρομείο μου, μου πρότεινε: «Πάρε με αμέσως τώρα στο 0057 46xx xxxx x937, έχουμε πολλά να πούμε, άτακτο αγόρι»! Αυτή, φαίνεται, δεν είχε ενημερωθεί για τον σεξουαλικό μαρασμό μου. ΄Ηταν όμως μία και μοναδική. ΄Ολες οι άλλες γνώριζαν, oπότε, αργά ή γρήγορα, κάποια καλοθελήτρια θα της το σφύριζε. Εκτός αν στο μεταξύ είχα κάνει τις προμήθειές μου... ΄Οχι ότι τις χρειάζομαι. Αλλά δεν είμαι πια και τόσο σίγουρος... Για να επιμένουν όλες αυτές, μπορεί και να τις χρειάζομαι. Για να επιμένει και ο Τζον από το Βανκούβερ... Φαίνεται εξηγημένο παιδί ο Τζον, δεν τον «κόβω» τύπο που θα προσπαθούσε να εκμεταλλευτεί τη δυσχερή θέση στην οποία λένε ότι έχω βρεθεί. Που εγώ μια χαρά νιώθω... ΄Ελα, όμως, που έχει βουίξει το Διαδίκτυο με τα χάλια μου...\nΟι κλειδοκράτορες του Αυγούστου


Ιπτάμενοι τρισδιάστατοι εκτυπωτές προστατεύουν από πυρηνικά απόβλητα | Gold Life (Gaia Group)\nHome Τεχνολογία και Ανακαλύψεις Ιπτάμενοι τρισδιάστατοι εκτυπωτές προστατεύουν από πυρηνικά απόβλητα\nΙπτάμενοι τρισδιάστατοι εκτυπωτές προστατεύουν από πυρηνικά απόβλητα\nJohn Tsipas 2:28 π.μ. Τεχνολογία και Ανακαλύψεις Edit\nΌπως αναφέρει το BBC, οι «ιπτάμενοι» τρισδιάστατοι εκτυπωτές θα «εκτοξεύουν» έναν κολλώδη αφρό στα απόβλητα και ακολούθως θα «προσγειώνονται» για να τα περισυλλέξουν και να τα απομακρύνουν.\nΕρευνητές του Ιμπίριαλ Κόλετζ του Λονδίνου ανακοίνωσαν ότι δημιούργησαν «ιπτάμενους» τρισδιάστατους εκτυπωτές, προκειμένου να τους χρησιμοποιήσουν για την προστασία ανθρώπων από τα πυρηνικά απόβλητα.\nΕπικεφαλής της ομάδας επιστημόνων που κατασκευάσαν τα «ιπτάμενα» αντικείμενα είναι ο Δρ. Μίρκο Κόβατς, διευθυντής του εργαστηρίου εναέριας ρομποτικής του Ιμπίριαλ Κόλετζ.\nΟι «ιπτάμενοι» τρισδιάστατοι εκτυπωτές θα παρουσιαστούν επίσημα στο Φεστιβάλ του Ιμπίριαλ στις 9 και 10 Μαΐου.


Ανάπτυξη των ικανοτήτων προσωπικού στο πλαίσιο της εταιρικής κουλτούρας – hrpro.gr | HR Professional\nΑνάπτυξη των ικανοτήτων προσωπικού στο πλαίσιο της εταιρικής κουλτούρας\nΜε αφορμή το European Sales Conference, που διοργάνωσε η AchieveGlobal στην Αθήνα στις 3-4 Απριλίου 2008, το HR Professional συνάντησε την Πρόεδρο Sharon Daniels και τον Αντιπρόεδρο Mark Barrett και συνομίλησε μαζί τους για τους στρατηγικούς στόχους του οργανισμού.\nHR Professional: Πείτε μας λίγα λόγια για τη θέση της AchieveGlobal στην παγκόσμια αγορά;\nSharon Daniels: Στην Achieve Global βοηθάμε τους εργαζόμενους να αποκτήσουν τις ικανότητες που θα τους βοηθήσουν να κάνουν αποτελεσματικά τη δουλειά τους, μετατρέποντας τη στρατηγική σε αποτελέσματα. Αυτή είναι, λοιπόν, η αποστολή μας απέναντι στους πελάτες μας.\nMark Barrett: Από άποψη κερδοφορίας, το 60% των εσόδων της εταιρείας προέρχονται από τον υπόλοιπο κόσμο και το 40% από τις Ηνωμένες Πολιτείες. Bλέπουμε, ωστόσο, ότι η ραγδαία ανάπτυξη προέρχεται, ως επί το πλείστον, από περιοχές όπως η Ανατολική Ευρώπη και η Κίνα. Έτσι, εστιάζουμε στις αναπτυσσόμενες αγορές γιατί εκεί εντοπίζονται οι ανάγκες αλλά και οι περισσότερες ευκαιρίες ανάπτυξης.\nHR Professional: Ποια είναι τα νέα της AchieveGlobal; Υπάρχουν κάποιες νέες τεχνικές και προγράμματα που έχετε θέσει σε εφαρμογή τελευταία;\nSharon Daniels: Εμείς πάντα καλούμαστε να επιλύσουμε τα επιχειρησιακά προβλήματα του πελάτη μας. Για το λόγο αυτό, μέσα από συνεχείς έρευνες ανανεωνόμαστε, ώστε να είμαστε σίγουροι ότι έχουμε οτιδήποτε χρειαστεί ανά πάσα στιγμή. Για παράδειγμα, αυτή τη στιγμή αναπτύσσουμε ένα πρόγραμμα ενεργοποίησης της αλλαγής σε οργανισμούς, καθώς, σήμερα, αρκετοί προβαίνουν σε πληθώρα μεταβολών.\nΈτσι, είναι απαραίτητο για όλους, από την ανώτερη διοίκηση μέχρι τους εργαζόμενους που βρίσκονται στην πρώτη γραμμή, να μπορούν να διαχειρίζονται την αλλαγή θετικά και εποικοδομητικά. Ένα δεύτερο θέμα πάνω στο οποίο εργαζόμαστε είναι η ενδυνάμωση του τομέα παροχής υπηρεσιών τεχνολογίας. Οι πελάτες μας ζητούν κάτι περισσότερο από απλή εκπαίδευση μέσα σε μια αίθουσα και σε αυτό θα μπορούσε να βοηθήσει η τεχνολογία.\nMark Barrett: Πράγματι, υπάρχουν μεγάλες διαφορές στον τρόπο που λειτουργούσαμε 15 χρόνια πριν και τον τρόπο που λειτουργούμε σήμερα. Παλαιότερα, οι πελάτες περίμεναν ότι με την ανάπτυξη των ικανοτήτων των εργαζομένων, αυτομάτως, θα έβλεπαν βελτίωση και στα έσοδά τους.\nΣήμερα, όμως, αυτό που αποζητούν, είναι η ανάπτυξη των ικανοτήτων των υπαλλήλων που προσφέρουμε να ταιριάζει με το ευρύτερο πλαίσιο της κουλτούρας τους. Για αυτό το λόγο, δουλεύουμε πολύ στενά με τους πελάτες μας παρέχοντας λύσεις προσαρμοσμένες στις δικές τους ανάγκες.\nHR Professional: Η AchieveGlobal εκτός από μια εταιρεία εκπαίδευσης είναι ταυτόχρονα και συμβουλευτική; Αν ναι, ποιες υπηρεσίες προσφέρει;\nMark Barrett: Με την ευρεία έννοια η αποστολή των εταιρειών παροχής συμβουλευτικών υπηρεσιών είναι να υποστηρίζουν τους οργανισμούς τους στη διαμόρφωση της στρατηγικής τους. Αυτή την υπηρεσία, λοιπόν, εμείς δεν την παρέχουμε. Συνεργαζόμαστε, όμως, με εταιρείες για την υλοποίηση της ήδη χαραγμένης στρατηγικής τους. Επομένως, προσφέρουμε συμβουλευτικές υπηρεσίες που σχετίζονται με την υλοποίηση της στρατηγικής της εταιρείας και την εφαρμογή με τρόπο που εγγυάται ότι οι εργαζόμενοι ευθυγραμμίζονται με τη στρατηγική κατεύθυνση του οργανισμού.\nSharon Daniels: Υπάρχει ένα βιβλίο του Larry Bossidy με τίτλο “Excecution”, το οποίο παραδέχεται ότι είναι όντως εξαιρετικά ενδιαφέρων ο καθορισμός της στρατηγικής του οργανισμού. Ο συγγραφέας υποστηρίζει, όμως, ότι η μεγαλύτερη πρόκληση είναι να καταφέρει να κανείς να κινητοποιήσει τις μάζες των υπαλλήλων. Εμείς, λοιπόν, συνδέουμε τους εργαζόμενους με το αποτέλεσμα δημιουργώντας μια εξαιρετικά σημαντική γέφυρα. Χρησιμοποιούμε αυτό που ονομάζουμε «Stellar Implementation Process», μια διαδικασία, η οποία βοηθά τις επιχειρήσεις να κατασκευάσουν τη γέφυρα μεταξύ στρατηγικής και επιδιωκόμενου αποτελέσματος.\nHR Professional: Πώς καταφέρνετε να εγγυηθείτε την ποιότητα των υπηρεσιών που προσφέρετε σε διεθνές επίπεδο;\nSharon Daniels: Επειδή είμαστε πολυεθνική επιχείρηση και παρέχουμε λύσεις σε διαφορετικούς πελάτες προσαρμοσμένες στις ανάγκες τους, ο τρόπος με τον οποίο λειτουργούν οι εκπαιδευτές μας, η προσέγγιση των συμβούλων μας, καθώς και το πώς διασφαλίζουμε ότι όλοι οι άνθρωποι μας παρέχουν ομοιόμορφες υπηρεσίες ελέγχονται από ειδικές μετρήσεις. Πιο συγκεκριμένα, σπεύδουμε ανά πάσα στιγμή να καλύψουμε τυχόν κενά που είτε προκύπτουν σε επιμέρους συνεργασίες με συγκεκριμένο πελάτη είτε συναντούμε γενικότερα στη δουλειά μας.\nMark Barrett: Υπάρχουν ορισμένοι πελάτες που λειτουργούν σε παγκόσμια κλίμακα. Στη συγκεκριμένη περίπτωση, παρέχουμε μια κοινή λύση διαθέσιμη σε διαφορετικές γλώσσες και υποστηρίζουμε την κεντρική διοίκηση στην προσπάθεια της να την προωθήσει σε όλο τον κόσμο. Υπάρχει, όμως, και η περίπτωση να θέλει ένας οργανισμός να δουλέψει μαζί μας σε πολλές χώρες. Σε αυτή την περίπτωση, προβλήματα που προκύπτουν σε ορισμένες περιοχές είναι πολύ διαφορετικά ανά περίσταση. Έτσι, μια ασφαλιστική δικλείδα για εμάς είναι να εντοπίσουμε κατά πόσο ο πελάτης μας ενεργεί από τα κεντρικά του γραφεία προς τα τοπικά του ή το αντίθετο.\nHR Professional: Έχει η AchieveGlobal πολιτική δημιουργίας διεθνών στρατηγικών συμμαχιών;\nMark Barrett: Εξαρτάται από τους παράγοντες του κλάδου δραστηριοποίησης που μας ενδιαφέρει κάθε φορά. Για παράδειγμα, όταν ασχολούμαστε με την εκπαιδευτική τεχνολογία αναζητούμε συνεργάτες που μπορούν να μας υποστηρίξουν σε όλον τον κόσμο. Σε άλλους τομείς, όπως η αξιολόγηση και η πρόσληψη, χρειάζεται να ψάξουμε πολυάριθμες εταιρείες για να συνεργαστούμε στην κάθε χώρα, γιατί υπάρχει διαφορετική εργατική νομοθεσία.\nSharon Daniels: Επειδή οι στρατηγικές συμμαχίες και οι συνεργασίες έχουν καταστεί κομβικό σημείο της δουλειάς μας, έχουμε δημιουργήσει μια ομάδα που έχει την αρμοδιότητα να καθορίζει τους τρόπους αξιολόγησης και επιλογής συνεργατών για παροχή υπηρεσιών. Στη συνέχεια, μοιραζόμαστε τις αρχές συνεργασίας που έχουν προκύψει από την ομάδα με όλους τους συνεργάτες μας, προκειμένου να γνωρίζουν τι ακριβώς σημαίνει μια στρατηγική συνεργασία με την AchieveGlobal.\nHR Professional: Η Ελλάδα είναι η ισχυρότερη δύναμη στην περιοχή της Νοτιοανατολικής Ευρώπης, ενώ οι μεγαλύτεροι επενδυτές στα Βαλκάνια είναι Έλληνες; Πώς επηρεάζει αυτό τα επιχειρηματικά σας σχέδια;\nMark Barrett: Πάντα αποζητούμε να εξαπλωθούμε σε περιοχές που αναπτύσσονται. Ένα παράδειγμα είναι η Ασία. Μια ασιατική αγορά που αναπτύσσεται ταχύτατα τελευταία είναι το Βιετνάμ. Η συγκεκριμένη χώρα έχει ομοιότητες με την Ινδονησία και την Ινδία. Επομένως, τις υπάρχουσες εφαρμογές μας από την Ινδία και την Ινδονησία τις προσαρμόζουμε στο Βιετνάμ, σε συνεργασία με τους τοπικούς μάνατζερ. Την ίδια πρακτική θα εφαρμόσουμε και στα Βαλκάνια.\nΓνωρίζουμε ότι η Τουρκία είναι μια μεγάλη αναπτυσσόμενη αγορά στην οποία θα πρέπει να εισέλθουμε Αναζητούμε, λοιπόν, τρόπους ώστε να δραστηριοποιηθούμε στη συγκεκριμένη χώρα με βάση την Ελλάδα.\nSharon Daniels: Πολλές ανταγωνιστικές μας εταιρείες ξεκινούν τοπικά παραρτήματα σε χώρες χρησιμοποιώντας έναν ή δύο ανθρώπους χωρίς καμία υποδομή. Η πρακτική αυτή, όμως, με δυσκολία αποφέρει το επιδιωκόμενο αποτέλεσμα και συχνά αποτυγχάνει στην πλήρη υποστήριξη του εκάστοτε πελάτη.\nTopics: International , Συμβουλευτικές Εταιρείες , Συνεντεύξεις / Πρόσωπα


Τα ιστορικά στάδια διατήρησης των αρχαίων κειμένων – Cognosco Team\n08/06/2020 08/06/2020 ΙΣΤΟΡΙΑNo Comment on Τα ιστορικά στάδια διατήρησης των αρχαίων κειμένων\nΌσον αφορά την ιστορία της παράδοσης των αρχαίων ελληνικών κειμένων, πρέπει να σταθούμε σε ένα από τα πρώτα ιστορικά στάδια της διάσωσης κλασικών κειμένων, αυτό της ελληνιστικής εποχής, που σχετίζεται με το έργο των Αλεξανδρινών φιλολόγων. Τότε μελετήθηκαν αρχαιοελληνικά κείμενα και αποκρυσταλλώθηκαν σημαντικές μορφές δημοσιευμάτων (έκδοσις, υπόμνημα, σύγγραμμα, λεξικόν).\nΗ φιλολογική μελέτη συνεχίστηκε στους αυτοκρατορικούς χρόνους με μια νέα, σύντομη μορφή μελέτης ,την επιτομή. Ωστόσο, σε αυτό το διάστημα έλαβε χώρα το αρνητικό γεγονός της καταστροφής της Αλεξανδρινής Βιβλιοθήκης, καθώς επηρέασε αλλά όχι καταλυτικά την παράδοση των κειμένων. Κατόπιν, η μετανάστευση των λαών και η εξάπλωση των Αράβων (7-8 ος αι) οδήγησε στην απώλεια πολλών κειμένων. Στο σημείο αυτό , πρέπει να σημειώσουμε ότι οι Άραβες διέσωσαν πολλά κείμενα μεταφράζοντάς τα στη γλώσσα τους.\nΟ 9ος αιώνας λειτούργησε καταλυτικά τόσο στην πορεία των γραμμάτων όσο και στη διαφύλαξη των κειμένων. Στα χρόνια της Βυζαντινής Αναγέννησης αντιγράφηκαν μεθοδικά πολλά έργα σε μικρογράμματα χειρόγραφα. Τον αιώνα αυτό παρατηρήθηκε έντονη φιλολογική δραστηριότητα, με βασικό εκπρόσωπο τον Πατριάρχη Φώτιο, ο οποίος συγκέντρωσε έναν κατάλογο βιβλίων, συνέταξε το Λεξικό και θεμελίωσε τις κλασικές φιλολογικές σπουδές. Κατόπιν, σημαντικό ήταν και το έργο του Δ. Τρικλίνιου. Η πορεία διαφύλαξης αρχαίων κειμένων βοηθήθηκε σημαντικά από τη μεταγραφή των κειμένων από αρχαίους παπύρινους κυλίνδρους σε περγαμηνούς κώδικες (4-5ος αι μ.Χ) και η μεταγραφή επίσης των κειμένων από τη μεγαλογράμματη στη βιβλιακή μικρογράμματη γραφή κατά τον 9ο αιώνα.\nΑκόμη η παράδοση των κειμένων ευνοήθηκε από την ίδρυση βιβλιοθηκών στη Ρώμη και κατά τα αυτοκρατορικά χρόνια η κατά παραγγελία αντιγραφή για τις δημόσιες βιβλιοθήκες αλλά και από τον κανόνα των σχολικών συγγραφέων στους πρώιμους χρόνους της ίδιας περιόδου. Αντιγραφικά και πολιτισμικά κέντρα ιδρύθηκαν επίσης και συνέλεξαν χειρόγραφα, που διαδόθηκαν αργότερα με την επανάσταση στο χώρο της τυπογραφίας. Η καρολίγγεια μάλιστα μεταρρύθμιση συνέβαλε στην ανανέωση της παιδείας, του εκπαιδευτικού συστήματος, αλλά και του ενδιαφέροντος για τους συγγραφείς.\nΗ προσφορά στη διαφύλαξη των αρχαίων κειμένων\nΗ φιλολογία ως αυτόνομη επιστήμη δημιουργήθηκε κατά τον 3ο αι. π.Χ από την επιθυμία ορισμένων Ελλήνων ποιητών να μαθητέψουν στον κλασικό ομότεχνό τους, τον Όμηρο. Στην προσπάθειά τους αυτή ανέκυψαν τρία ζητούμενα: 1. η διάκριση του αυθεντικού από το νόθο κείμενο, 2. ο εντοπισμός των ιδιομορφιών που παρουσιάζουν ξένοι γλωσσικοί τύποι και 3. η κατανόηση του κειμένου. Με βάση αυτή τη διαδικασία διαμορφώθηκαν τα πρώτα φιλολογικά ενδιαφέροντα. Αυτός που ασχολείτο με αυτές τις δραστηριότητες ονομαζόταν «γραμματικός», ενώ η λέξη φιλόλογος παρέπεμπε στον «εραστή του λόγου». Αργότερα, έτσι ονομαζόταν ο πολυμαθής λόγιος.\nΤα αρχαία κείμενα δεν έφτασαν ως εμάς στην πρωτότυπη μορφή. Έως και τον 15ο αιώνα αυτό ήταν αποτέλεσμα της χειρόγραφης αντιγραφής, η οποία άλλοτε περισσότερο και άλλοτε λιγότερο αποκλίνει από την αρχική μορφή τους. Στον εντοπισμό αυτών των αποκλίσεων ήταν καθοριστικός ο ρόλος της επιστήμης της φιλολογίας, της επιστήμης που αναζητά, εξακριβώνει, συντηρεί και αποκαθιστά το αρχικό κείμενο συμβάλλοντας παράλληλα στην προσέγγιση, την κατανόηση και την εξήγηση της γλώσσας του κειμένου και ερμηνεύοντας τα νοήματα ενός κειμένου.\nΗ αποκατάσταση της διατύπωσης ενός κειμένου προκειμένου αυτό να βρίσκεται όσο πιο κοντά στο πρωτότυπο είναι μία από τις βασικές εργασίες της φιλολογικής επιστήμης. Το κείμενο εντοπίζεται, αποκαθίσταται, ερμηνεύεται, εντάσσεται σε μια συγκεκριμένη ιστορική περίοδο, κατόπιν μεταφράζεται προκειμένου να είναι εύκολα προσπελάσιμο από έναν μη ειδικό σε αυτό. Κατά κανόνα τα κείμενα γίνονται κατανοητά μέσα από τη συμβολή της φιλολογικής επιστήμης.\nΗ φιλολογία μπορεί να βοηθήσει τον αναγνώστη να ξεπεράσει δυσκολίες που ανακύπτουν αναφορικά με το κείμενο σε βασικούς τομείς: 1. εξακρίβωση της αυθεντικής διατύπωσης του κειμένου (κριτική κειμένων και εκδοτική κριτική) 2. κατανόηση και εξήγηση της γλώσσας του κειμένου (λεξικογραφία, γραμματική, γλωσσικός σχολιασμός) 3. κατανόησή του ως προϊόν της λογοτεχνίας (ερμηνευτική προσέγγιση). Τα περισσότερα κείμενα απαιτούν μια αντιμετώπιση που να συνδυάζει τα παραπάνω και ως προς αυτό η επιστήμη της φιλολογίας λειτουργεί καταλυτικά.\nΗ προσφορά της αυτή ενισχύεται ακόμη περισσότερο, καθώς τα κείμενα ανήκουν σε πολύ προγενέστερες περιόδους που φέρουν σημαντικό πολιτιστικό φορτίο. Με τον τρόπο αυτό η φιλολογία μας παρέχει σημαντικές πληροφορίες για διάφορες ιστορικές περιόδους, τις αξίες, τα ιδεώδη, τον πολιτισμό γενικότερα κάθε χρονικής στιγμής, στην οποία το κείμενο εντάσσεται.\nΑλεξανδρινοί φιλόλογοι, Άραβες, Αρχαία κείμενα, Βυζάντιο, Πάπυροι, Πολιτισμός, Φιλολογία